Vesti online / Scena / Šoubiznis / Džoni Dep tajno u Beogradu?\nVeć smo znali da će nas Džoni Dep obradovati posetom, ali izgleda da je glumac odlučio da krišom stigne ranije u srpsku prestonicu, tvrdi "Pink.rs". Zvezda brojnih holivudskih ostvarenja navodno je protekle nedelje bio nekoliko dana u Beogradu kako bi pogledao lokacije za snimanje svog novog filma "Minamata".\n- Džoni je u Beograd sleteo pre nekoliko dana u najstrožoj tajnosti. Budući da je i producent filma, obišao je lokacije na kojima će snimati i ujedno pogledao luksuzni penthaus u elitnom naselju Beograda u kojem će živeti. Znam da je stan specijalno opremljen po njegovom ukusu, pa je naručen i novi nameštaj - navodi sagovornik za ovaj portal.


Tim stručnjaka Vojnomedicinske akademije u Beogradu noćas je uradio uspešnu transplataciju jetre, a zdravstveno stanje pacijenta je stabilno, izjavio je načelnik VMA general-major Miodrag Jevtić.\nTransplatacija je urađena na čoveku koji je star 49 godina, kome je omogućeno da nastavi dalje normalno da živi, rekao je Jevtić Radioteleviziji Srbije.\nPrema njegovim rečima, pacijent, koji je dobio novu jetru jutros se probudio, dobro je i potpuno je stabilan i na VMA očekuju da će on nastaviti da se oporavlja po planu.\nUkazujući da je urađena transplantacija 'velika stvar za našu medicinu', Jevtić je istakao da veliku zahvalnost duguje roditeljima koji su dali organe svoga deteta, koje je bilo u stanju kliničke smrti, što je velika stvar i poruka kako te probleme treba rešavati u našoj zemlji, kao i direktoru Kliničkog centra Srbije Vojku Đukiću i kolegama iz Urgentnog centra KCS.\nJevtić je dodao da je to 'veliki doprinos srpskoj medicini i dokaz da možemo da radimo najsofisticiranije metode i postupke u našoj zemlji, ali nam treba podrške u nekim segmentima, gde mi objektivno to ne možemo da uradimo'.\nU timu od oko 100 ljudi koji je učestvovao u transplataciji jetre bili su hirurzi, anesteziolozi, transfuziolozi i drugi koji su pomogli u ovom poduhvatu, naveo je Jevtić, ukazujući da je transplatacija jetre jedna od najsloženijih, ali i najzahvalnijih zahvata u smislu prognoze i nastavka života.\n"Ako sve prođe kako treba, a mi očekujemo, jer prvi pokazatelji neposrednog oporavka idu u tom smislu, dakle, mi očekujemo da će taj čovek moći da potpuno se vrati funkcionalno i životno svim svojim aktivnostima", rekao je Jevtić.\n⇐ Tuberkuloza u Srbiji\nPrva transplantacija jetre u "KBC Srbije" ⇒\nCestitam od srca,nastavite tako dalje i sto cesce


PORTAL KRUG - DRŽAVA NE ZNA ŠTA SU JOJ OBAVEZE\nDRŽAVA NE ZNA ŠTA SU JOJ OBAVEZE\nPrevious Article PONOVO RADI SEMAFOR!\nNext Article KRALJEVDANSKA PRIZNANJA I NAGRADA\nNekad se od građana očekuje da više verujemo nekom drugom, nego sopstvenim čulima, a to ćemo morati da menjamo, kaže zaštitnik građana Saša Janković\nIz oko 20.000 obraćanja, koja od građana dobijem svake godine, proističe da se prava građana na papiru koja su, kako se naše vlasti hvale najviše u Evropi i svetu, pa i iznad toga, i prava u realnom životu u Srbiji – bitno razlikuju, rekao je večeras u Kraljevu za portal Krug zaštitnik građana Saša Janković\n- Nažalost, ponekad se od nas građana očekuje da više verujemo nekom drugom, nego sopstvenim čulima, a to je nešto što ćemo morati da menjamo – kaže zaštitnik građana koji za svoju funkciju kaže da je on „savest Srbije“.\nDa li je moguće da Srbija u 21. veku, nakon što smo potpisali Evropsku konvenciju o ljudskim pravima i dalje ne zna šta je njena dužnost, postavio je pitanje zaštitnik građana, istovremeno i odgovorivši na njega\n- Obaveze države su, naveo je, ne samo da ne sprečava ostvarivanje ljudskih prava, dakle, ne samo da ne razbija demonstracije i proteste, nego je njena dužnost da podstiče na zakonit i pravilan način izražavanja i zadovoljstva, i nezadovoljstva građana. Ja kao državni organ to znam, i to radim, poručio je Janković na večerašnjoj tribini pod nazivom „Prava građana u Srbiji, na papru i u stvarnosti.“\n- Znate, građani Beograda i ne samo Beograda okupljaju se i protestuju iz interesantnog razloga, ne zato što ne vole državu i žele da se svađaju sa njom, nego zato što traže državu – tvrdi Janković.\nOni se okupljaju, dodao je, zato što je neko te noći u Savamali isključio državu.\n- Imao je tajni prekidač i isključio je policiju i komunalnu policiju na nekoliko časova, okupirao deo teritorije, krstario ulicama u automobilima bez tablica, dok su bageri rušili, a građani kojima su oduzeti telefoni morali da stoje pognutih glava, da ne bi gledali levo-desno, a policija na sve to nije reagovala - naveo je Janković.\nZaštitnik građana kaže da je veoma ponosan na građane koji kažu da u Srbiji tako ne može, jer država ima zakone, institucije, policiju koja treba da štiti bezbednost, sud koji raspravlja imovinske odnose i administraciju koja radi svoj posao, a ne noćna rušenja.\nDanašnja poseta Jankovića Kraljevu bila je najavljena u sklopu njegovih redovnih aktivnosti, ali njega danas nisu primili najviši zvaničnici grada.\n- Kad god idem po Srbiji, moj običaj je da dođem kod domaćina, ali su gradonačelnik Kraljeva, njegova zamenica i predsednik skupštine verovatno imali obaveze zbog sutrašnjeg dana grada – rekao je Janković, navodeći da je imao korisne razgovore i sa nižim predstavnicima gradske adminisracije, a sa građanima je razgovarao na večerašnjoj tribini.\nKako kaže, građani Kraljeva imaju slične probleme kao i u većini drugih gradova, ali imaju i neke specifične. To je, pre svega, oko 20.000 raseljenih u gradu na Ibru, jer je pitanje, rekao je Janković, koliko je taj teret ravnomerno raspoređen na celu Srbiju.\n- U razgovorima se iskristalisao i jedan sistemski nerešiv problem koji, izgleda sa našim vlastima ne možemo da rešimo, a to je pitanje neuplaćenih poreza i doprinosa, jer se radnici suočavaju sa činjenicom da im poslodavac 10 godina nije uplaćivao poreze i doprinose. To mora sistemski da se reši, donošenjem Uredbe, a ne rešavanjem problema od firme do firme – navodi Janković.\nOn ocenjuje i da, ako postoji, a kako je rekao, kod dosta ljudi postoji poverenje ljudi u instituciju zaštitnika građana, to nije zato što on ekstremno dobro radi svoj posao, nego zato što pokušava da sve primenjuje onako kako u zakonima piše i da koristi svoju savest.\nPrisetio se razgovora sa jednim ministrom od pre devet godina, kada je počeo ozbiljne postupke kontrole.\nMi smo te izabrali, mi ćemo te i razrešiti, ako nastaviš tako, zar misliš da si pravi ombudsman? Odgovorio sam mu da on treba da nastavi da se pretvara da je pravi ministar, a ja ću se pretvarati da sam pravi ombudsman, sve dok me ne razreše –istakao je Janković.\nOn je naveo da vlast u više od 80 odsto slučajeva postupi prema primedbama zaštitnika građana, kao i da ima puno sjajnih ljudi u državnim organima, ali da zbog činjenice da neki ne rade svoj posao kako treba, senku pada na sve.\n- Oni ne rade svoj posao kako treba, a ne snose nikakve sankcije, već često suprotno – nema odgovornosti za loš rad, a zbog senke se osećam ponekad kao deo mašinerije koji radi za neki svoj račun, dok su građani s punim razlogom nezadovoljni – rekao je Janković.\nVečeras snimljen ceo intervju sa zaštitnikom građana Sašom Jankovićem moći ćete da pogledate na Portalu Krug za par dana.\nPost on: 10/07/2016 07:37:09\nNeverovatno je koliko ljudi u Srbiji ne shvataju ulogu zaštitnika građana u savremenom društvu. Ne shvataju da ta institucija, koju nipodaštavaju, postoji u njihovom interesu i da njih štiti od samovolje vlasti. Svaka vlast teži da se otme kontroli i prigrabi mnogo više vlasti nego što joj pripada. Zato u savremenim društvima, posebno u razvijenim demokratijama, postoje institucije koje to sprečavaju. Ako toga nema, vlast postaje neodgovorna, a onda su svi građani ugroženi, pa i oni koji misle da je dovoljno da vođi i njegovim doglavnicima ljube pete (i ostale isturene delove tela) da bi bili zaštićeni i privilegovani. Neki očigledno još uvek nisu izašli iz rodovske zajednice u kojoj je postojao poglavica plemena koji je odlučivao o svemu, pa i o životu i smrti svojih podanika. Koliko vremena je potrebno da prođe i šta je sve potrebno da se uradi da ljudi u Srbiji shvate da je neophodno da imaju institucije koje štite prava građana, a ne da zavise od volje politike i političara? I ne samo da imaju takve institucije, nego i da ih brane svim raspoloživim sredstvima, jer samo na taj način štite i sebe i svoje potomke.\nGost - zstitinik bez gradjana\nPost on: 10/06/2016 19:49:26\nKoliko gradjani imaju poverenja u zastitnika videlo se danas kada se od 120000 stanovnika Kraljeva skupilo 50 ito uglavnom fudbaleri bivseg rezima. Da je drugacije red bi bio do autobuske.\nIme: zstitinik bez gradjana\nPost on: 10/06/2016 19:43:23


Dani Vina – Galerija Pero\nPero Art Centar\tPero Art Centar u saradnji sa Delta City-jem organizuje ,,Dane vina’’,koji će se održati od 8. do 10. juna u glavnom holu. Ova kulturno-prodajna manifestacija ima za cilj da okupi najkvalitetnije male vinarije i promoviše vinsku kulturu Srbije.Ovaj festival okupiće kako manje porodične vinarije i tradicionalne podrume vina. Posetioci će imati priliku da degustiraju raznovrsna vina u elegantnom ambijentu Delta City-ja, ukrašenom posebno za ovu priliku vinskim buradima Drvene Bajke, Radoša Miletića.\nLjubitelji vina će moći da razgovaraju sa prozivođačima i vinarima, a takođe će biti u prilici da se upoznaju sa procesom proizvodnje vina. Među izlagačima će se naći renomirani podrumi vina ,,Podrum Dajić’’, ,,Podrum Braća Rajković’’, ,,Mačkov podrum’’, ali i mnogobrojne vinarije kao što su ,, Kovačević’’, ,, Borojević’’, ,,Vinum’’, ,,Kuća vina’’, ,, Pusula’’, ,, Vrbica’’ kao i mnogi drugi. Ovaj festival se izdvaja od klasičnih sajmova i salona, jer će dočarati vinsku kulturu na drugačiji način. Pozivamo vas da uživate u ukusima božanskog pića kao i promociji knjige,,Vina Srbije’’ novinara, scenariste i izdavača Slavomira Vojinovića.


Dan online - Kultura: Stari zanati turistički džoker - 2018-11-02\nKultura BIHOR I SKADARSKO JEZERA OBUHVAĆENI PROJEKATOM „HAMLET”\nSa konferencije na Njegušima Stari zanati turistički džoker Projekat podrazumijeva valorizaciju ruralnih cjelina, jednog od najznačajnijih segmenata kulturne baštine Crne Gore. Područija koja su evidentirana kod nas, u Italiji i Albaniji, mogu doprinijeti unapređenju održivog turističkog razvoja, podsticanju preduzetništva i razvoju kreativnih industrija\nMinistarstvo kulture Crne Gore dio je prekograničnog IPA projekta „Hamlet” koji podrazumijeva valorizaciju ruralnih cjelina, jednog od najznačajnijih segmenata kulturne baštine Crne Gore.\nDržavni sekretar Ministarstva kulture Crne Gore Dražen Blažić kazao je da se ovaj projekat realizuje u okviru prvog poziva Interreg IPA prekograničnog programa saradnje Italija – Albanija – Crna Gora i da je baziran na promociji manje poznatih turističkih destinacija koje baštine ruralnu arhitekturu i kulturnu posebnost. Izabrani lokaliteti u Crnoj Gori su prostor Skadarskog jezera i Bihorska oblast, a glavne aktivnosti projekta, koji se realizuje do aprila 2020. godine, odnose se na promociju materijalne i nematerijalne kulturne baštine, posebno tradicionalnih zanata, sa ciljem turističke valorizacije.\n– Vodeći se ovakvom vizijom, projektni partneri su definisali plan realizacije aktivnosti u 2018. godini, koje podrazumijevaju mapiranje tradicionalnih zanata i malih i srednjih preduzeća koja djeluju u oblasti kulture i turizma, organizovanje turističkih ruta i poboljšanje infrastrukture kroz postavljanje signalizacije na kulturnim dobrima. Područija koja baštine bogatu istoriju i tradiciju, a koja su evidentirana u državama učesnicama projekta, mogu doprinijeti unapređenju održivog turističkog razvoja, podsticanju preduzetništva i razvoju kreativnih industrija – rekao je Blažić na konferenciji za novinare koja je održana u Etno selu „Sveti Georgije” na Njegušima.\nOn je istakao i da Ministarstvo kulture u okviru Interreg IPA prekograničnog programa saradnje Italija – Albanija – Crna Gora pored ovog, realizuje još dva projekta na kojima učestvuje u svojstvu glavnog partnera.\n– Sve navedeno doprinosi da se intenzivna međudržavna saradnja Crne Gore, Italije i Albanije proširi i na lokani nivo, kroz uključivanje različitih aktera civilnog sektora, ali i privrednika, čiji će nam imputi biti od posebnog značaja u postupku realizacije projektih aktivnosti – kazao je Blažić.\nArlinda Kondi, šefica odjeljenja za kulturni razvoj u Ministarstvu kulture Albanije koje je glavni partner na projektu, kazala je da se istorijski i manje poznati mali centri koji će kroz ovaj projekat biti valorizovani u turističke svrhe nalaze u Pulji u Italiji, na čitavoj teritoriji Albanije i u Crnoj Gori.\n– Ono što je za nas posebno značajno je da će kroz ovaj projekat biti pronađeni i modaliteti za njihovo očuvanje – rekla je Kondi.\nNaglasila je da su veoma zadovoljni saradnjom sa crnogorskim ministarstvom kulture sa kojim, kako je kazala, sarađuju ne samo na ovom već i na drugim projektima koji se odnose na stvaranje mreže muzeja, a takođe i u tematskom IPA projektu koji se odnosi na stvaranje kulturnih centara, odnosno restauraciju starih zgrada i njihovo pretvaranje u kulturne centre.\n– Naglasila bih i da su naša dva ministarstva prije nekoliko mjeseci tačnije u junu ove godine potpisala program saradnje koji sadrži niz konkretnih palanova i aktivnosti koji će u narednom periodu biti realizovani – navela je Kondi.\nOdobreni budžet projekta „Hamlet” je 975.800 eura od čega je predviđeni budžet Ministarstva kulture Crne Gore kao projektnog partnera 203.260 eura.


Srbija se predstavlja na sajmu “ProWein” u Diseldorfu › Made-in-Germany.rs\nSrpski proizvođači vina i rakije predstaviće se na Međunarodnom sajmu vina i alkoholnih pića “ProWein”, koji se od 15. do 17. maja održava u nemačkom gradu Diseldorfu, nakon dvogodišnje pauze zbog pandemije korona virusa.\nPrivredna komora Srbije (PKS) i Razvojna agencija Srbije (RAS) organizovali su odlazak predstavnika 14 naših kompanija, osam vinarija i šest destilerija, koje će svoje proizvode izložiti u okviru nacionalnog štanda, prenosi eKapija.\nSvoja vina i rakije posetiocima diseldorfskog sajma i potencijalnim ino-partnerima predstaviće: “Vinarija Trivanović”, “Vinarija Alkesić”, “Doja/Tody”, “Vinarija Virtus”, “Rubin”, “Temet”, “Vinarija Čoka Plus”, “PP Erdevik”, kao i “Promont grupa”, “RB Global”, “Jelički Dukat”, “Akov”, “Simex Original” i “Veljko i sinovi 1994”.\nU saopštenju PKS se ističe kako će učešće srpskih kompanija na jednoj od najuglednijih međunarodnih izložbi vina i alkoholnih pića u Evropi direktno doprineti kvalitetnijem pozicioniranju domaćih brendova, kao i ukupnom izvozu.\nKao što je već spomenuto, Međunarodni sajam ProWein u Diseldorfu jedna je od najvećih i najznačajnijih specijalizovanih sajamskih manifestacija posvećenih vinu i alkoholnim pićima u Evropi, na kojoj se susreću distributeri i predstavnici vodećih maloprodajnih lanaca. O značaju ove izložbe govori i podatak da je prethodni sajam posetilo više od 61.500 gostiju iz 142 zemlje.


Duet - Ko bi rekao: Kija Kockar i Stoja! (VIDEO) - Muzika - Region - Vesti - Svet Plus\n13:37 9. DEC 2018.\nPosle pesme sa Ministarkama ''Ne vraćam se na staro'' koja je postala sastavni deo svake plejliste u noćnim klubovima, ona se nije zaustavila već svoje mnogobrojne fanove častila baladom ''Potpis'', koju je narod takođe oberučke prihvatio.\nNakon objavljivanja autobiografske knjige ''Moj potpis'' koja je uzdrmala Srbiju i region, Kockareva je odlučila da pred praznike iznenadi javnost još jednom pesmom. To je učinila sinoć kada je na svom Instagramu u okviru priče najavila da je snimila duet pod nazivom ''Ko bi rekao'' ni manje ni više sa uvaženom pevačicom folk muzike, Stojankom Novaković Stojom.\nUzbuđeni fanovi su munjevitom brzinom raširili radosnu vest putem društvenih mreža. Dok pesma i spot ne ugledaju svetlost dana, Kristinu možete pratiti petkom u Vašoj omiljenoj muzičkoj emisiji ''Pinkove Zvezdice'' čiji je ona deo žirija.\nTizer pogledajte OVDE\nduetKijaStojaKo bi rekaotizarmuzika


JKP Zelenilo i Grad Pančevo prave bezbednija igrališta za najmlađe sugrađane - ePancevo\n“Posle zemljanih radova, čime je započeta rekonstrukcija, te kompletnog ograđivanja ovog prostora, u cilju veće bezbednosti najmlađih, usledilo je popločavanje staza i platoa behaton elementima u površini od preko 200 kvadratnih metara. U narednoj fazi, radnici JKP “Zelenilo” postavili su gumenu podlogu od tartan ploča, a ubrzo zatim i jedanaest novih sprava za igru. Na mestu nekadašnjih, postavljeni su novi golovi za mali fudbal, dok su trg i prostor oko platoa sa igralištem opremljeni sa šest novih klupa i korpama za otpatke”, kaže Danilo Bjelica direktor JKP “Zelenilo”.\nPo završenim građevinskim radovima, doneta je nova plodna zemlja, teren iznivelisan, posejana je trava i zasađeno je 30 novih stabala lišćara i četinara, a usađeno je i preko 60 sadnica ukrasnog žbunja.\n“Današnji izgled ovog parka, kao i igrališta u naseljima Strelište i Gornji grad, gde se završetak radova očekuje u narednim danima, rezultat su saradnje JKP “Zelenilo” i Grada Pančeva, uz čiju podršku je ovaj projekat i realizovan. JKP “Zelenilo” se, pored svojih raznovrsnih i redovnih delatnosti, stara o osamdeset dečjih igrališta na teritoriji Grada Pančeva”, naglasio je Bjelica.


Mali potpisao memorandum o razumevanju sa Međunarodnom investicionom bankom – Vesti iz srbije i sveta\nHome > Ekonomija > Mali potpisao memorandum o razumevanju sa Međunarodnom investicionom bankom\nMali potpisao memorandum o razumevanju sa Međunarodnom investicionom bankom\nby Janko Vesic - Oktober 29, 2021 Oktober 29, 2021 018\n– Članstvo naše zemlje u ovoj eminentnoj organizaciji predstavlja još jedan dokaz o želji naših međunarodnih partnera i prijatelja da Srbija bude deo međunarodnog finansijskog kluba, i time, ne samo da podstakne sopstveni ekonomski razvoj, već da bude i deo svetskih finansijskih tokova i odlučivanja – rekao je Siniša Mali.\n– Setite se samo da su obveznice Republike Srbije zvanično uključene u J.P. Morgan indeks državnih obveznica zemalja u razvoju, što je potvrda vrednosti i kvaliteta srpskih obveznica na svetskom tržištu. J.P Morgan indeks prate svi veliki svetski investitori koji sada imaju Srbiju na radaru za potencijalna ulaganja – rekao je Siniša Mali.\n– Ovo je prvi put da se donosi ovakva strategija, koja će doprineti ubrzanom razvoju tržišta kapitala, većoj ponudi finansijskih instrumenata i većem broju investicija, a što će pozitivno uticati na privredni rast naše zemlje. Stvoriće se nove mogućnosti za rast preduzeća, kako malih i srednjih, tako i velikih, čime se povećava i broj radnih mesta – naveo je Siniša Mali.\n– Agencija za ocenu kreditnog rejtinga Fitch Ratings je u poslednjem izveštaju u septembru potvrdila kreditni rejting Republike Srbije BB+ i izglede za njegovo dalje povećanje procenila kao stabilne.Takođe, Standard and Poor΄s je potvrdio kreditni rejting Republike Srbije BB+ sa stabilnim izgledima za njegovo dalje povećanje, dok je Moody’s u svom poslednjem izveštaju povećao kreditni rejting Srbije na Ba2 sa stabilnim izgledima za dalje povećanje – naveo je ministar finansija.\n– Sve ovo su jasni pokazatelji jačine i otpornosti naših javnih finansija i naše ekonomije. Kada mnogo jače svetske privrede posustaju mi postižemo impresivne rezultate i stvaramo prostor za nove investicije, za nova radna mesta i bolji život građana Srbije – zaključio je Siniša Mali.\n– Međunarodna investiciona banka je na putu da po prvi put u više od 50 godina postojanja dočeka potpuno novu zemlju akcionara. Širenje aktivnosti banke na Zapadni Balkan je u potpunosti u skladu sa pravcem koji Međunarodna investiciona banka aktivno prati proteklih godina. U ime svih u Međunarodnoj investicionoj banci, želim da izrazim zahvalnost Vladi Republike Srbije i Ministarstvu finansija, koji su svojim zalaganjem otvorili put za nesmetan, konstruktivan i plodotvoran dijalog koji je doveo do današnjeg potpisivanja – rekao je Kosov.\nPREMINULA JOŠ DVA PACIJENTA: Najnoviji podaci o epidemiološkoj situaciji u Rudničko – takovskom kraju\nBajatović: Nadam se dugoročnom gasnom ugovoru s Rusijom\nNovember 18, 2021 November 18, 2021 020\nSUTRA POČINJE VAKCINACIJA MODERNOM Po čemu se razlikuje od “Fajzera” i kada da je primite kao TREĆU DOZU\nKonkurs za obnovu Ložionice koja postaje kreativni i IT centar


Mihajlović: Iz Železnica odlazi od 2.500 do 3.000 ljudi\nBeta 15. juna 2016. 12:05\nMinistarka gradjevinarstva, saobraćaja i infrastrukture Srbije Zorana Mihajlović izjavila je danas da je višak zaposlenih prema sistematizaciji u Železnicama Srbije izmedju 2.500 i 3.000 ljudi i da će svima biti isplaćene otpremnine.\n„Niko iz Železnica neće otići dok se jasno ne bude definisao socijalni program“, rekla je Mihajlovićeva novinarima posle sastanka u Beogradu s delegacijom MMF-a i dodala da je načelni rok da taj broj ljudi ode do kraja godine.\nOna je naglasila i da će se model koji bude primenjen u Železnici koristiti i za druga javna preduzeća.\nPrecizirala je da još nije definisan tačan iznos otpreminine, ali da se razgovara da bude u iznosu koji je predvidjen zakonom plus 50 odsto.\n„Plan je da dogovore postignemo tokom leta“, naglasila je Mihajlovićva.\nPrema njenim rečima, o socijalnom programu se razgovara s pet sindikata, a u razgovorima učestvuju i ministarstva finansija i rada.\nMihajlovićeva je istakla i da su Železnice Srbije definisale višak imovine u iznosu od 13 milijardi dinara, koji će se prodati uz pomoć države, a novac će biti iskorišćen za plaćanje istorijskih dugova.


Vidovdanski sabor u Кrajčinovićima spaja Srbe, Crnogorce i Bosance - PRIJEPOLJE ONLINE\nVidovdanski sabor u Кrajčinovićima spaja Srbe, Crnogorce i Bosance\nPriboj – Vidovdanski sabor u Кrajčinovićima, obeležava ove godine jubilej 25 godina postojanja i uspešnog okupljanja naroda tromeđe Srbije, Crne Gore i Bosne i Hercegovine. Pre četvrt veka u jeku raspada bivše države i procesa podela „smutnih devedesetih“, čuveni domaćin iz Кrajčinovića Mladoje Radović, je pokrenuo manifestaciju koja je bila jedna od prvih vezivnih komponenti za meštane ovih pasivnih krajeva u sve tri države.\nEntuzijazmom i domaćinskim pristupom organizaciji manifestacije porodice Radović, insistiranju na sabornosti i atraktivnom i bogatom programu, Vidivdanski sabor Gorava Кrajčinovići prerastao je ubrzo u najbrojniji i najveći narodni skup na tromeđi, koji se kako kažu meštani „ ne propušta“ i koji se čeka cele godine. U želji da afirmiše tradiciju ovog kraja kroz oživljavanje nematerijalnog kulturnog nasleđa, narodnih običaja, seoskih sportskih nadmetanja i zabave, organizator je napravio specifičan program kombinovanog seoskog višeboja i nadmetanja u tradicionalnim veštinama iz života naših predaka koji je za proteklih četvrt veka imao više od 20 hiljada učesnika i takmičara svih uzrasta a prema slobodnim procenama saborska takmičenja i čuveni „vašar kod gazda Mladoja“ je za 25 godina postojanja posetilo više od 200 hiljada gostiju iz sve tri države tromeđe ali i posetilaca iz celog sveta.\nDomaćini i ove godine najvaljuju bogat program koji će organizovati takmičenja u seoskom višeboju u reprezentativnim turnirima u: malom fudbalu, odbojci, skoku u dalj, bacanju kamena s ramena i trci đedova. U nadmetanjima iz tradicionalnih veština tu će i ove godine biti discipline: izvlačenje trupca s volovima, rezanje trupca testerom kladarom, rezanje trupca dubećom testerom kao i takmičenje u govorenju zdravice i brzom ispijanju piva. Najveće atrakcije 25. jubilarnog sabora biće čuvena Vidovdanska korida i konjička trka na stazi od 1,5 kilometara. Očekuje se da jubilej dodatno okupi još veći broj učesnika, kako bi se obeležila decenijska tradicija sabora kada najspremniji momci tromeđe i cele porodice od Durmitora do Zlatibora i od Romanije do Bjelasice, se spremaju cele godine kako bi svoje veštine pokazali na takmičenju za Vidovdana.\nShodno tradiciji porodica Radović je i ove godine sa svojom firmom Gorava Кrajčinovići, prijateljima, poslovnim partnerima i sponzorima pripremila vredne nagrade za sve takmičare i pobednike u svim disciplinama kao i najbolje estradne izvođače u zabavnom delu programa. Кao atraktivni prateći programi sabora najvaljuju se organizovanje kladionice za ovna sa četiri roga, vo na ražnju, igračice i nekolko specijalnih iznenađenja za jubilarni 25. Vidovdanski sabor Gorava Кrajčinovići 2019.Vidovdanski sabor u Кrajčinovićima, obeležava ove godine jubilej 25 godina postojanja i uspešnog okupljanja naroda tromeđe Srbije, Crne Gore i Bosne i Hercegovine. Pre četvrt veka u jeku raspada bivše države i procesa podela „smutnih devedesetih“, čuveni domaćin iz Кrajčinovića Mladoje Radović, je pokrenuo manifestaciju koja je bila jedna od prvih vezivnih komponenti za meštane ovih pasivnih krajeva u sve tri države.\nThe post Vidovdanski sabor u Кrajčinovićima spaja Srbe, Crnogorce i Bosance appeared first on PPmedia.


Srbin umesto Srbina u Laciju: Sari zamenu za Sergeja našao u bivšem igraču Zvezde? :: Sportal\nIvan Ilić i Darko Lazović FOTO: EPA/ LUCA ZENNARO\nsportal - Vest objavljena: 17:22 - 14.05.2022\nKao glavnog kandidata da zauzme mesto SMS-a u veznom redu “nebeskoplavih”, italijanski mediji ovih dana spominju još jednog Srbina i to Ivana Ilića (21) koji sa velikim uspehom nastupa za ekipu Verone.\nNekadašnji Zvezdin đak napravio je sjajan potez kada se prošle sezone preselio u grad “Romea i Julije”, gde je pod komandom htvatskog stručnjaka Ivana Jurića pokazao da je dorastao izazovima u jednom takvom konkurentnom takmičenju kakvo je Serija A.\nOve sezone Ilić je napravio još veći iskorak i jedan je od najboljih igrača Verone, koju ove sezone predvodi još jedan Hrvat- Igor Tudor. Talentovani vezista je u tekućoj sezoni odigrao 33 utakmice za tim sa “Bentegodija” u svim takmičenjima i postigao dva pogotka uz pet asistnecija a prošlog juna debitovao je i za A reprezentaciju Srbije.\nUbzo je Ilić skrenuo pažnju onih najvećih italijanskih klubova među kojima su Milan, Inter i Napoli, a prema poslednjim vestima sa Apenina u trku za njegov potpis uključio se i Lacio.\nKako pišu italijanski mediji trener Lacija, Maurisio Sari, je od predsednika kluba Klaudija Lotita zatražio da pojača sastav srpskim vezistom. Italijanski stručnjak u njemu vidi dobru zamenu za Sergeja Milinkovića-Savića koji će, po svoj prilici, ovoga leta napustiti “Olimpiko” i pojačati neki od najvećih evropskih klubova.\nTransfer SMS-a bi “nebeskoplavima” doneo ozbiljan priliv novca, procenjuje se oko 70.000.000 evra, a nagađa se da bi Verovna Ilića pustila za sumu od 20.000.000 evropskih novčanica. To bi ekipi sa “Bentegodija” donelo solidnu finansijsku dobit, budući da su prošlog leta talentovanog vezistu od otkupili za 7.500.000 evra od Mančester sitija.\n13:17 - 04.05.2022\nPiksi posavetovao, SERGEJ POSLUŠAO! Srbin odabrao gde će preći, biće to TRANSFER BOMBA\nDeluje da je saga oko novog kluba srpskog veznog igrača konačno završena.\nKežman LJUT zbog dešavanja oko Milinković Savića: Besan sam! Sve je izmišljotina\nSergej Milinković Savić, srpski fudbaler, igra još jednu odličnu sezonu u dresu Lacija, nakon koje bi, kako sada stoje stvari, mogao da nebesko-plavi dres, zameni nekim drugim.\nIvan Ilić FK Verona FK Lacio Sergej Milinković-Savić


Ko kaže da klinci ne vole Disciplinu… Školarci iz Odžaka snimaju spot podrške Dušanu Kojiću Koji | Headliner\nHome»Muzika»Homeland»Ko kaže da klinci ne vole Disciplinu… Školarci iz Odžaka snimaju spot podrške Dušanu Kojiću Koji\nHeadliner.rs / 06/03/2020 /\t0\t/\t912\nOsamdesetak učenika Osnovne škole “Branko Radičević” iz Odžaka odazvali su se pozivu Mirka Miljkovića, profesora razredne nastave i odžačkog muzičara da učestvuju u snimanju spota podrške za Dušana Kojića – Koju, pevača poznate beogradske grupe Disciplina kičme.\n– Sve je počelo na časovima muzičkog obrazovanja – kaže Miljković. –Smatram da je muzička kultura važna za razvoj svakog deteta, bez obzira da li je reč o ozbiljnoj muzici, rokenrolu, ili nekoj drugoj vrsti muzike. Razgovarali smo, slušali muziku i shvatio sam da je njihovo interesovanje veliko. Pošto se i ja dugo bavim muzikom, prepoznao sam njihovu želju da pevaju i budu deo spota podrške koji mi lokalni muzičari šaljemo Dušanu Kojiću, frontmenu Discipline kičme – rekao je Miljković.\n– Deca su na snimanje povela roditelje, bake i deke i svi smo uživali u jednom mini koncertu na otvorenom. Sve je zabeleženo, montirano i nadamo se da će muzika i dečiji glasovi pomoći poznatom muzičaru da se izbori sa bolešću – istakao je Miljković.\nKojić, poznati jugoslovenski i srpski muzičar, producent i autor muzike za filmove, koji je karijeru gradio još od kraja sedamdesetih godina prošlog veka, poznat je i po saradnji sa dečijim horovima kao što je Dečiji hor Čuperak sa kojim je snimio novu verziju pesme “Neukusu treba reći NE”.\n– Deci je Disciplina kičme uvek bila zanimljiva – to jednostavno ritmično ponavljanje kratkog i neuobičajenog teksta očigledno prija i deci i uspeva da zadrži njihovu pažnju – izjavio je Koja.\nTags:decaDisciplina kičmeDušan Kojić KojaMirko MiljkovićOdžaciOsnovna škola "Branko Radičević"škola\nFender's Dream Factory "oživeo" najčudniju gitaru 60-ih... Evo kako je ustvari trebalo da izgleda i zvuči Marauder\nSlobodoumni nastavnik "kriv" za karijeru Pola Makartnija... Otkrio mu je nešto što je bilo zabranjeno za drugu decu...


Sentelekijevi dani u Sivcu\nSutra će biti održana sednica Opštinskog veća opštine Kula na kojoj će članovi Veća razmatrati nacrt Odluke o konsolidovanom završnom računu opštinskog budžeta za 2015. godinu i Izveštaj o izvršenju Odluke o budžetu za prošlu godinu, kao i Izveštaj o izvršenju Odluke o budžetu opštine Kula za period 1. januar – 30. jun 2016. godine.\nČlanovi Opštinskog veća će na sutrašnjoj sednici razmatrati i Izveštaje javnih prediuzeća i ustanova za 2015. godinu i to Javnih komunalnih preduzeća Radnik iz Sivca i Vodovod iz Crvenke, kao i Kulturnog centra Kula i Doma kulture iz Ruskog Krstura, a biće razmatrani i Izveštaji od 1. januara do 30. juna ove godine Kulturnog centra Kula i Doma kulture Crvenka. Pred članovima Opštinskog veća naći će se i nacrt rešenja o davanju saglasnosti na Odluku Nadzornih odbora u javnim preduzećima Radnik u Sivcu i Vodovod u Crvenki o raspodeli dobiti za 2015. godinu, kao i nacrt Odluke o usklađivanju osnivačkih akata komunalnih preduzeća u kulskoj opštini.\nNa sutrašnjoj sednici će između ostalog članovi Opštinskog veća razmatrati i Nacrt odluke o određivanju pravca pružanja državnih puteva prvog i drugog reda koji prolaze kroz naseljena mesta na teritoriji opštine Kula, kao i nacrt Odluke o raspodeli likvidacionog ostatka i nacrt Odluke o okončanju postupka likvidacije Agencije za razvoj opštine Kula.\nSutrašnja sednica Opštinskog veća će početi u 12 sati.


Udarac auto-industriji: Sud odobrio zabranu dizelaša - B92.net\nutorak, 27.02.2018. | 14:18\nOvaj sluèaj uzburkao je nemaèku javnost i pre nego što je doneta presuda, zbog moguæih posledica po domaæu auto-industriju koja je poslednjih godina dodatno uzdrmana “dizelgejtom”.\nPresuda bi mogla da ima dalekosežne konsekvence po nemaèke proizvoðaèe automobila, koji se veæ decenijama u velikoj meri oslanjaju na tehnologiju ekonomiènih dizel motora, koji su mali potrošaèi, ali za koje se ispostavilo da su imali prevarantski softver kako bi prošli testove emisija štetnih gasova.\nSud je u ovom konkretnom sluèaju odluèivao da li gradovi imaju pravo da zabrane kretanje pojedinih tipova vozila - pre svega onih sa dizel motorima - u èetvrtima u kojima je zagaðenje vazduha konstantno na viskom nivou.\nTužbu je pokrenula neprofitna organizacija Akcija za životnu sredinu koja se bavi zaštitom životne okoline, suoèena sa sve veæim zagaðenjem u 70-ak nemaèkih gradova sa najlošijim kvalitetom vazduha. Organizacija se u tužbi pozvala na standarde koji su propisani u Evropskoj uniji.\n“Za nas je problem sa auto-industrijom slièan onom koji smo svojevremeno imali sa duvanskom industrijom, koja je decenijama relativizovala èinjenice o štetnosti duvanskog dima po zdravlje ljudi”, objašnjava Jürgen Resch, direktor organizacije.\n“Smatramo da je šteta koju azotni oksidi iz dizel motora nanose ljudskom organizmu poslednje preostalo nerešeno pitanje kada je reè o zagaðenju vazduha u Nemaèkoj”, kaže Resch.\nMeðu gradovima koji imaju problema sa kvalitetom vazduha je i Štutgart, u kome se nalaze sedišta dva velika proizvoðaèa automobila - Mercedesa i Porschea. Osnovni sud u Štutgartu je još 2016. doneo presudu u korist organizacije za zaštitu životne sredine, u kojoj se navodi da je jedini efektivan naèin da se nivo azotnih oksida u urbanim delovima smanji – zabrana saobraæaja vozila sa dizel motorima.\nKasnije je viši sud doveo u pitanje ovu odluku, i zatražio da o tome odluèuje federalni sud, uz tvrdnju da je to pitanje koje treba da se rešava na saveznom nivou.\nIpak, u Nemaèkoj, u kojoj su dizel vozila veoma zastupljena, a od te tehnologije zavisi oko 800.000 radnih mesta, i dalje postoji veliki otpor prema merama zabrane kretanja automobila sa ovom vrstom motora.\nUpozorava se da bi takva zabrana mogla da ugrozi i funkcionisanje saobraæaja u gradovima, kretanje dostavnih vozila, kao i funckionisanje hitnih službi koje u velikoj meri zavise od vozila sa dizel pogonom.\nNavodi se da bi to pogodilo i mnoge stanovnike koji za svakodnevni prevoz do posla koriste privatne automobile sa dizel motorima.\nDizel gorivo je veoma popularno u Nemaèkoj, gde se veæ decenijama masovno koristi za pogon putnièkih vozila uz obrazloženje da dizelaši emituju manje ugljen-dioksida od benzinaca.\nPrema podacima Ministarstva saobraæaja, na nemaèkim putevima i ulicama gradova kreæe se preko 15 miliona vozila sa dizel motorima, a mnoga od njih su stariji modeli i smatraju se glavnim zagaðivaèima vazduha kada je reè o štetnim emisijama.\nIpak, u poslednje vreme primetno je da se kupci polako okreæu od automobila sa dizel motorima. Najnoviji rezultati prodaje pokazuju da je u januaru 2018. registrovano za 17% manje dizelaša nego u decembru 2017.\nTo je samo nastavak trenda iz prošle godine, koji je veæ zabrinuo vlasti da æe se ove brojke negativno odraziti na nemaèku auto-industriju.\nPored Štutgarta, zabranu dizelaša na svojim ulicama razmatraju Dizeldorf i Minhen.\nPodseæamo, neke velike evropske metropole, kao što su Madrid i Atina, veæ su najavile da æe 2025. zabraniti kretanje vozila sa dizel motorima, dok Francuska i Velika Britanija nameravaju da zabrane prodaju dizelaša do 2040. godine.


Srbija je postala deo međunarodne mreže u kojoj su obolelima dostupne klinike širom sveta, pa su time šanse za ozdravljenje veće. Lečenje matičnim ćelijama polako postaje realna opcija i u Srbiji. Fami Cord grupa, najveća te vrste u Evropi koja udružuje banke matičnih ćelija, čitav postupak lečenja organizuje uz pomoć fondacije Bio Save.\n-Naš dolazak u Srbiju i saradnja sa ‘Bio Save fondacijom’ označava novu priliku i otvaranje vrata svima u Srbiji da se na nov način bore sa teškim bolestima, da dobiju priliku da ih izleče. Najvažnije je to što mi činimo terapije i matične ćelije dostupnim. Ovo je posebna vrsta ćelija koja se može naći u bilo kom delu tela, one su univerzalne ćelije i naše telo je puno matičnih ćelija, ali su najbolje one najmlađe- objašnjava Jakub Baran iz kompanije Fami Cord.\nOko pet odsto parova u Srbiji zamrzava matične ćelije. Trenutno su u izgradnji dve javne banke za njihovo čuvanje.


10 anticelulit masaža i 10 termopakovanja u Fam Studiju Factory!\nAnticelulit masažom se razbijaju nagomilane naslage u potkožnom tkivu, koje su i dovele do pojave celulita. Na ovaj način, nakon adekvatnog broja ponavljanja tretmana problem celulita se rešava. Tretmani anticelulit masaže traju prosečno 20 do 30 minuta. Anticelulit masaže se izvode u seriji od minimum 10 ponavljanja, dan za danom ili na svaka 2 dana, zavisno od osobe do osobe. Tokom trajanja terapija poželjno je piti minimum 2 litre vode dnevno kao i pridrzavati se plana ishrane koja zahteva manji unos ugljenih hidrata i natrijuma. Poštujući ovu proceduru efekat same masaže će biti znatno izraženiji.\nTermopakovanjem se odstranjuje višak vode i toksina iz ćelija, što doprinosi zategnutosti kože područja koje se tretira.\nIskoristite super akcijsku ponudu za 10 anticelulit masaža i 10 termopakovanja koje smo kreirali u saradnji sa Fam Studijom Factory!


JU SLUŽBA ZA ZAPOŠLJAVANJE KANTONA SARAJEVO – Općina Centar u saradnji sa Službom za zapošljavanje i “Bit Alijansom” nastavlja realizaciju projekata s ciljem smanjenja nezaposlenosti\nOvom prilikom potpisan je i ugovor o saradnji između Općine Centar i Asocijacije kompanija softverske industrije „Bit Alijansa“ u čije ime je ugovor potpisao izvršni direktor Armin Talić.\nOpćina Centar je u saradnji sa Zavodom za izgradnju Kantona Sarajevo napravila konkretne korake na izgradnji potrebne infrastrukture kao preduslova za uspostavu tehnološkog parka na Šipu. Planiramo da Općina Centar finansira izgradnju nove saobraćajnice, a Zavod da uputi zahtjev za izdavanje urbanističke i građevinske dozvole. Asocijacija „Bit Alijansa“ će nam pomoći oko procesa edukacije za programere koja je u toku na Ekonomskom fakultetu za 34 mlade nezaposlene osobe iz Centra koji će biti od koristi za budući IT park. Za narednu godinu planiramo educirati još 40 osoba za programere, objasnio je Ajnadžić.\nDirektor Osmanbegović je objasnio kako ova institucija za svaku od devet općina u kantonu Sarajevo ima drugačije potrebe i prioritete razvoja ili zapošljavanja stanovnika.\nMi poslodavce i općine pitamo koje su njihove potrebe za radnim kadrom pa na osnovu toga kreiramo programe prilagođene potrebama tržišta. Naredne sedmice planiramo objaviti javni poziv za obuku stotinu IT operatora gdje očekujemo da od ukupnog broja mladih ljudi koji će proći tu obuku na kraju projekta bar 80 njih odmah dobije posao. Ovakva praksa je do sada pokazala pozitivne rezultate, kazao je Osmanbegović.\nArmin Talić izvršni direktor „Bit Alijansa“- Asocijacija kompanija softverske industrije je ovom prilikom kazao da je saradnja sa Općinom Centar započela prošle godine kada je uprava ove jedinice lokalne samouprave prepoznala potrebu za IT kadrom nakon čega je pokrenut projekat prekvalifikacije 34 nezaposlene osobe sa Centra u zvanje programera.\nU Bosni i Hercegovini postoji potreba za još 6.000 radnika iz IT segmenta gdje je glavni problem nedostatak stručnog kadra. Ključna uloga „Bit Alijanse“ u formiranju pomenutog IT parka je tehnička podrška kompanijama iz Centra i njihovim uposlenicima, kao budućim korisnicima tehnološkog parka. Korisnici dijele resurse tehnološkog parka, prave zajedničke edukacije i sinergijski prave veće rezultate uz manje troškove poslovanja, što je za njih izuzetno važno. Također ćemo biti podrška i kod edukacije mladih budućih naraštaja IT stručnjaka. Poređenja radi u Njemačkoj je 1992. godini bilo 32 tehnološka parka, dok u našoj zemlji danas imamo samo jedan u Mostaru, objasnio je Talić, predstavnik Asocijacije koja danas okuplja 33 kompanije iz IT sektora sa preko 4.000 zaposlenih.\nOpćina Centar Sarajevo je i u prethodnim godinama realizovala projekte sa Službom za zapošljavanje koji su za cilj imali smanjenje nezaposlenosti, a jedan od posljednjih je bio i u 2016. godini kada je Općina sa Službom i kompanijom Networks realizovali projekat pružanja nezaposlenim licima kvalitetnog obrazovanja i vještina koje su tražene na tržištu rada.\nCilj saradnje bio je omogućiti nezaposlenim mladim ljudima sa područja općine Centar boravak u prostorijama Networks, gdje mogu razvijati svoje ideje, poduzetnički duh, poslovne vještine, te im omogućiti povezivanje sa tržištima lokalnih i globalnih kompanija, sve u cilju smanjenja nezaposlenosti mladih i poboljšanja ekonomske situacije u državi.\nPreuzeto sa: www.centar.ba


Njujork izdao prvu dozvolu za Bitkoin bankomate – BiGportal.ba\nNjujork izdao prvu dozvolu za Bitkoin bankomate\nNjujorški Odsek za finansijske servise izdao je prvu dozvolu za Bitkoin ATM operatore, što će korisnicima omogućiti da svojim kriptovalutama od sada trguju na kioscima koji liče na bankomate, i to uz pomoć pametnih telefona.\nDozvolu je dobio Coinsource, koji u Njujorku već ima 40 Bitkoin bankomata koji su do sada radili na osnovu privremene dozvole. Kripto-bankomati korisnicima omogućavaju da u automat ubace fizički novac, te za njega kupe Bitkoin koji potom mogu da otpreme u svoje digitalne novčanike. Pored toga, preko bankomata mogu i da prodaju svoje kriptovalute, tako što bankomatu prinesu telefon, da bi nakon skeniranja novčanika dobili određenu sumu novca.\nCoinsource postoji od 2015. godine, a fokusirao se na distribuciju kripto-bankomata širom Sjedinjenih Američkih Država. Do sada je aktivirano 200 bankomata u 19 saveznih država, te mnogi korisnici već koriste ove automate kao alternativu online trgovini kriptovalutama, koja zahteva više znanja, te podrazumeva veće nadoknade prilikom kupovine.


Uloga medija u procesu reformi u poglavljima 23 i 24 – pomoć ili prepreka? - European Western Balkans\nAutor Sandra Maksimović 29. 11. 2019. 29. 11. 2019.\nNa putu Srbije ka članstvu u Evropskoj uniji, ispunjavanje uslova zadatih u poglavljima 23 i 24 koji se tiču pravosuđa, osnovnih prava, kao i pravde, slobode i bezbednosti, pokazalo se kao težak zadatak za odgovorne, sudeći po dosadašnjim rezultatima. Kako date reforme direktno utiču na svakodnevni život građana, ali i od njih zavise, oni moraju biti objektivno i istinito informisani – što takođe predstavlja jednu od vrednosti Evropske unije. Da su mediji i te kako važan akter u procesu reformi, složili su se naši sagovornici i objasnili u čemu je njihov značaj.\nUloga medija je upravo da ukažu na to gde i zašto javne vlasti zaostaju sa nekim zadacima, smatra pravnica i sekretarka Upravnog odbora Centra za pravosudna istraživanja Sofija Mandić. Mandić ističe da mediji vrlo jasno treba da stave do znanja kada se dešava izbegavanje sprovođenja obaveza.\n„U procesu evrointegracija postoji taj paradoks – vlasti same sebe treba da zauzdaju, učine odgovornijim i otvorenijim ka javnosti. Naravno, to često ne ide glatko i mediji bi trebalo da budu oni koji alarmiraju javnost i to čim se pojave prvi znaci da se tako nešto dešava”, rekla je Mandić.\nMeđutim, da to nije slučaj u većini domaćih medija, objašnjava Milan Antonijević, koordinator radne grupe za Poglavlje 23 Nacionalnog konventa o Evropskoj uniji, na primeru izveštavanja o promeni Ustava. Antonijević kaže da nije siguran da li bi u bilo kojoj zemlji Evropske unije tema pravosuđa i promene ustava naišla na tako malo pažnje kao u našim medijima, a značaj te teme oličen je u reformi pravosuđa i mnogim drugim oblastima koje se tiču prava, državnog uređenja i decentralizacije.\n„Za razliku od nas, u Rumuniji se izveštaj Evropske komisije o napretku dočekivao kao Nova godina. Građani su na televizorima čekali trenutak kad će se objaviti izveštaj Evropske komisije za Rumuniju da bi videli kako je ocenjena situacija, koliko je još stvari potrebno uraditi i da li su učinili sve što se moglo u Poglavlju 23. Ovakva slika je neuporediva sa tim kako je u Srbiji pojašnjeno šta je sve zamereno u izveštaju Evropske komisije o Srbiji“, izjavio je Antonijević i dodao da kada pogledate kako je izgledao proces u protekle tri godine i izveštavanje o toj temi, naravno da imamo ovakve rezultate gde se država neće previše pomučiti da te izmene Ustava budu na stolu.\nOn navodi da je potpuno jasno kako se mogu predstaviti napredak ili odsustvo napretka Srbije u oblasti pravosuđa, otvarati teme i reakcije tužilaštva na određena pitanja i mnogo hrabrije istraživati i videti koji su podaci dostupni u ovom trenutku, a koji nisu.\n„Međutim, u tabloidima nemate adekvatnu pokrivenost ovih tema, a oni su ti koji predstavljaju ogroman deo medijskog tržišta. Veoma je bitan uticaj na građane, koji preko takvog neadekvatnog informisanja dobijaju iskrivljenu sliku o tome šta znače evropske integracije, šta znači reforma pravosuđa, borba protiv korupcije i tu negde leži problem. Pogledajte koliko prostora ima za one koji otvoreno govore o nekim problemima i pitanjima. Ono o čemu treba govoriti jeste praksa medija koji na jedan drugačiji način kreiraju javno mnjenje i zloupotrebljavaju taj medijski prostor, kako njih motivisati da otvoreno govore o poglavljima 23 i 24“, kaže Antonijević i dodaje da postoji namera da se ceo proces reformi zamagli u medijima.\nSa tim se slaže i Mandić, te navodi da mediji imaju tendenciju da o poglavljima 23 i 24 izveštavaju kao o tehničkim procesima u koje je bolje detaljnije ne zalaziti, jer ih nećemo razumeti. Prema njenim rečima, to predstavlja diskurs koji nameću vlasti, ali on zapravo nije tačan.\n„Na domaćem planu smo zaokupljeni nečim što bi se moglo nazvati permanentnom izbornom kampanjom i tu nema mesta za nekakva ozbiljna promišljanja, diskusije o pravosuđu ili o bilo kojoj drugoj temi. Čak i kada se govori o pravosuđu, govori se kroz predizborni i partijski filter – a ne odgovorno i otvoreno, onako kako bi to trebalo da bude u jednoj zajednici koja teži da uspostavi pravila koja su dobra i pravična za sve. Zahtevi upućeni Srbiji su vrlo jasni i mogu se jednostavno objasniti – mi moramo izgraditi podelu vlasti, zaštititi slobode i pojedince od kršenja prava, obezbediti zaštitu manjina, sankcionisati zloupotrebu javnih funkcija i resursa. Mislim da građanima to nije teško da razumeju i da u svom svakodnevnom životu vrlo lako mogu da procene da li mi na tom polju napredujemo ili ne”, objašnjava Mandić.\nKome trebaju neinformisani građani?\nUpravo informisanje građana o reformama i njihovom toku jeste mesto gde su domaći mediji zakazali. U nedavnom istraživanju o izveštavanju medija sa nacionalnom frekvencijom o EU, SAD i Rusiji “Svet u medijima” koje je sproveo Biro za društvena istraživanja (BIRODI) navodi se da stepen prisutnosti aktera iz EU i onih koji se bave EU procesom u centralnim informativnim emisijama govori da se na polju evropskih integracija malo ili nimalo radi, odnosno da ono što se radi nije od interesa urednika dnevnika na televizijama sa nacionalnom frekvencijom.\nU skladu sa tim, Đorđo Cvijović iz Evropskog pokreta u Srbiji kaže da iskustvo EPuS-a takođe pokazuje da građani nisu dovoljno informisani. Kao primer navodi da građani u velikom broju ne znaju da je proces ustavnih promena u toku, dok oni koji su čuli za promenu Ustava često nisu upoznati sa sadržajem predloženih amandmana i celo pitanje svode na pitanje preambule i Kosova.\n„Ovakvo stanje ne treba da začudi, imajući u vidu da tokom celog procesa, koji je započeo još 2016. godine, nijedna debata ili diskusija nije održana na televiziji sa nacionalnom frekvencijom. Vesti koje su s vremena na vreme dostupne građanima uglavnom sadrže nejasne informacije, često su izvučene iz konteksta, a senzacionalističkim naslovima i sadržajem stvaraju konfuziju i negativno utiču na njihovu percepciju o samom procesu i obavezama koje Srbija treba da ispuni. Objektivne i nepristrasne informacije o reformi pravosuđa, borbi protiv korupcije i organizovanog kriminala i osnovnim pravima građana, kao i one koje se kritički odnose prema kašnjenju sa procesom reformi, praktično ne postoje”, objašnjava Cvijović.\nPosrednici između vlasti i građana\nMediji predstavljaju sponu između vlasti i građana, te su u jedinstvenoj poziciji da sa jedne strane svojim izveštavanjem o toku i napretku reformi ‘vrše pritisak’ na vlast da se one sprovedu delotvornije. Sa druge strane, mediji su ti koji bi svojim izveštavanjem trebalo da upoznaju građane sa uticajem datih reformi na njihov život, sa dobitima i posledicama. Međutim, da li se to zaista i dešava?\nMandić smatra da neki mediji datu poziciju koriste odlično, ali da su oni nažalost u ozbiljnoj manjini i dodaje da većina medija, naročito televizijskih programa sa nacionalnom frekvencijom, uključujući tu i javne medijske servise, rade upravo suprotno.\n„Oni ubeđuju građane da žive u zemlji koju ne možemo da vidimo kada izađemo na ulicu. Evropsku uniju predstavljaju kao nužno spoljnopolitičko zlo, a ne zajednicu u kojoj možemo bolje živeti u budućnosti. Promena pristupa medija ovoj temi će se desiti onda kada se nabolje promeni stanje u medijima na širem planu, odnosno kada medijima bude omogućeno da izveštavaju profesionalno i u javnom interesu”, kaže Mandić.\nDa samo jedan deo medija u Srbiji svoj posao radi profesionalno, kaže i novinar srpske redakcije Dojče velea Nemanja Rujević.\n„Drugi deo uopšte i nisu pravi mediji. Upravo oni su deo urušavanja pravne države, demokratije, zakona, svega što je inače definisano poglavljima 23 i 24”, ističe Rujević.\nPostavlja se pitanje u kojoj meri medijima nedostaje novinara sa kapacitetom za izveštavanje o EU, a u kojoj meri nedostatak razumljivih, objektivnih i kritičkih vesti predstavlja uređivačku politiku medija.\nAntonijević podseća na narativ koji se konstruiše poslednjih 20 godina i koliko je energije potrebno da bi se ovaj narativ promenio.\n„Oni koji su u medijskom prostoru, oni kreiraju javnost. Pristajanje medija na pogrešnu predstavu stvarnosti građanima koji se od njih informišu je zaista neko saučesništvo u izigravanju građana Srbije i njihovih interesa. Mediji moraju da preuzmu aktivnu ulogu u društvu, ali na izgradnji društva, ne na njegovoj dekonstrukciji. To je najbitnija poruka ka novinarima bilo da oni rade u tabloidima ili medijima koji imaju ozbiljnije redakcije i temeljnije pokrivaju neke teme“, kaže Antonijević.\nSa druge strane, Rujević kaže da je protiv aktivističke, a pogotovo političke uloge medija i da nemaju razloga da prizivaju i apeluju da se poštuju standardi koji su definisani poglavljima 23 i 24.\n„Nije važno da mediji formalno izveštavaju o tome da je to deo nekog određenog pregovaračkog poglavlja sa Evropskom unijom jer su to stvari koje bi trebalo da su univerzalno prihvatljive bez obzira da li Srbija ide u Evropsku uniju ili ne ide, bez obzira na to da li se to nalazi u ovom ili onom poglavlju. Drugim rečima, manje je bitno da li će Srbija zatvoriti ta poglavlja, a mnogo je bitnije da poštuje te standarde jer su to civilizacijski standardi. Samim svojim profesionalnim radom, izveštavanjem o temama od javnog značaja, ukazivanjem na kršenje zakona i nečijih prava, malim pričama i malim ljudima koji su deprivisani od svojih prava mediji rade najveći posao ako su profesionalni”, navodi Rujević.\nMeđutim, nije samo profesionalnost medija dovedena u pitanje, nego i profesionalnost zvaničnika. Zabrinjavajuća su zapažanja u nedavno objavljenom Izveštaju Evropske komisije o stanju u poglavljima 23 i 24 u Srbiji, odnosno non-pejperu. Kako RTS navodi, jedna od stavki koju Evropska komisija ističe jeste da zvaničnici nastavljaju da javno komentarišu tekuće istrage i sudske procese, ali i pojedinačne sudije i tužioce, a mediji nastavljaju sa prenošenjem takvih izjava.\nMandić navodi da je prvo neophodno da medijski radnici sami dobro prouče i shvate šta Srbija treba da uradi na polju vladavine prava i zašto je potrebno da se određene promene dese, kako bi o tome mogli profesionalno da izveštavaju.\n„Kada to medijima bude jasno [o čemu izveštavaju], onda će oni to moći da ‘prevedu’ građanima na jezik i situacije koje su njima razumljive. Jasno je da je za takvu specijalizaciju novinara potrebno daleko bolje stanje u medijima – pre svega finansijsko stanje, a onda i nekakvo redovno stanje u kojem neće svakodnevno biti nekoliko tema koje se pojavljuju vanredno i koje se hitno moraju obraditi. Loša finansijska situacija i to stalno vanredno stanje nikako ne doprinose ozbiljnijem bavljenju strateškim temama, pa ni evropskim integracijama”, ističe Mandić.\nOdgovornost leži i na javnim servisima, stoga Antonijević podseća da je Akcionim planom za Poglavlje 23 definisana obaveza javnih servisa da kvalitetno i temeljno izveštavanju o evropskim integracijama, međutim upitno je na koji način i koliko su pažnje posvetili tom pitanju.\n„Postavlja se pitanje da li su na adekvatan način informisali građane, ne zbunjujući ih i stavljajući ih pred ’benčmarkove’, akcione planove, strategije i neke druge reči koje niti želim da prevodim niti da ih preterano koristim“, zaključuje Antonijević.\nČlanak je objavljen u okviru projekta „Podrška nezavisnom izveštavanju o evropskim integracijama Srbije sa naglaskom na poglavljima 23 i 24“, koji se sprovodi u saradnji sa EUROPEUM Institutom za evropsku politiku i uz podršku Ministarstva spoljnih poslova Češke Republike. Stavovi izraženi u ovom tekstu ne predstavljaju stavove EUROPEUM Instituta, niti stavove Ministarstva spoljnih poslova Češke Republike.\nĐorđo CvijovićIzmene ustavaMilan AntonijevićNemanja Rujevićnezavisnost pravosuđaPoglavlje 23Poglavlje 24Sloboda medijaSofija MandićVladavina prava\nFajon podržala otvoranje novih poglavlja sa Srbijom\nKo posle Tanje Miščević?\nN. T. Štiplija 30. 09. 2019. 30. 09. 2019.


"Onda je jedina alternativa, da zemlja izađe na birališta", rekla je Hadžiju prištinskim medijima.\nObjasnila je da nisu ušli u trku po pitanju predsednika i zato im se ovakvi zahtevi čine potpuno neshvatljivi, ali, da pred pokretom Samoopredeljenje imaju dve alternative.\n"Prvo je, naravno, uspostaviti vladajuću koaliciju koja ne uključuje pitanje predsednika, čak i odbijamo da se uključe i konkretna imena po tom pitanju, jer sama figura predsednika predstavlja neku vrstu jedinstva... . Ali budimo jasni da zahtev DSK za predsednika ne podržava ni narod ... Nas kao Samoopredeljenje zbog problema koje Kosovo, izbori ne zanimaju, ali ako postoje takve prepreke suočićemo se sa takvom situacijom", rekla je Hadžiju.\nPotvrdila je da je Aljbin Kurti na Kosovu i da veruje da će uskoro biti sastanka da se finalizuje sporazum o vladajućoj koaliciji.\nHadžiju je navela da je "veoma optimistična u pogledu koalicije sa DSK", odbacujući navode da je postizanje dogovora suspendovano i podelom nekih ministarstava.\nTo ne stoji jer će, prema njenim rečima, svi ministri bez obzira kojoj oblasti pripadali biti odgovorni budućem premijeru na Kosovu, Aljbinu Kurtiju.\nPoslednji susret Kurti i Mustafa imali su 2. decembra i od tog dana nije održan nijedan drugi sastanak.\n08.04.2020 Lokalizovan požar između Gračanice i Kišnice (612)


PROPISI.com | Zakon o strancima\n"Službeni glasnik RS", br. 97/2008\nProglašava se Zakon o strancima, koji je donela Narodna skupština Republike Srbije, na Prvoj sednici Drugog redovnog zasedanja u 2008. godini, 23. oktobra 2008. godine.\nPR broj 25\n11) prihvatilište za strance je objekat za smeštaj stranaca kojima nije dozvoljen ulazak u zemlju ili kojima je izrečeno proterivanje ili udaljenje iz zemlje, ali ih nije moguće tako udaljiti i kojima je, u skladu sa zakonom, određen boravak pod pojačanim policijskim nadzorom.\nNa prijavu, odnosno odjavu prebivališta i promenu adrese stana, prijavu odnosno odjavu boravišta i promenu adrese stana stranca, primenjuju se odredbe zakona kojima se uređuje prebivalište i boravište građana Republike Srbije, ukoliko ovim zakonom nije drugačije određeno.\nPo prestanku razloga iz stava 2. ovog člana, strancu će se dopustiti da izađe iz Republike Srbije.\nStrancu koga nije moguće odmah prinudno udaljiti i strancu kome nije utvrđen identitet ili ne poseduje putnu ispravu, kao i u drugim slučajevima utvrđenim zakonom, nadležni organ će rešenjem odrediti boravak u Prihvatilištu za strance Ministarstva (u daljem tekstu: Prihvatilište) pod pojačanim policijskim nadzorom.\nStranac je dužan da odjavi prebivalište pre dana napuštanja prebivališta.\nNačin prijavljivanja boravišta, prebivališta i promene adrese stana i odjave prebivališta stranca, bliže se uređuje propisom ministra nadležnog za unutrašnje poslove.\n11) prijava i odjava prebivališta stranaca i promena adrese stana;\nPo odobrenju ministra nadležnog za unutrašnje poslove, podatke iz centralne baze podataka mogu da koriste i drugi državni organi, kad je to neophodno radi vršenja poslova iz njihove nadležnosti.\n14) načinu prijavljivanja boravišta, prebivališta i promene adrese stana i odjave prebivališta stranca iz člana 75. ovog zakona;


Suštinski je potpuno nebitno kakav će biti konkretan rezultat napada na Republiku Srpsku, naglasio je za „Vesti“ stručnjak iz oblasti bezbjednosti i borbe protiv terorizma, Dževad Galijašević.\nJugoslovenstvo je najveća srpska zabluda\nU toku formiranje patriotskog bloka za Republiku Srpsku\nU Republici Srpskoj u toku je formiranje patriotskog bloka za Srpsku za predstojeće izbore u BiH čiji je cilj očuvanje Srpske i zaštita njenih interesa, piše portal "SrpskaKafe".\nBritanski list Republiku Srpsku vidi kao faktor nestabilnosti u BiH. Dnevnik kaže da Dodik ovako jača svoj položaj i plaši opoziciju pred izbore\nRepublika Srpska slavi 26. rođendan\nRepublika Srpska slavi 26. rođendan! U Banjaluci će Dan Republike biti obilježen nizom manifestacija kojima će prisustvovati zvaničnici Republike Srpske, Srbije, predstavnici Srpske u institucijama BiH, te brojne zvanice iz regiona i svijeta.\nRepublika Srpska pridružiće se tužbi protiv članica NATO-a zbog izazivanja humanitarne i ekološke katastrofe tokom i poslije bombardovanja Srpske projektilima sa osiromašenim uranijumom, koju iz istih razloga priprema Srbija, piše "Glas Srpske".


Sarajevo neće skup u čast žrtvama - Stormfront\nSarajevo neće skup u čast žrtvama\nsreda, 28. apr 2010, 11:30 -> 17:03\nGradonačelnik Sarajeva protiv održavanja komemorativnog skupa posvećenog stradanju vojnika JNA u Dobrovoljačkoj ulici.\nGradonačelnik Sarajeva Alija Behmen uputio je hitan zahtev Ministarstvu unutrašnjih poslova Kantona Sarajevo i zatražio zabranu skupa koji je najavio Pododbor za obeležavanje godišnjice zločina počinjenog 1992. godine nad vojnicima bivše JNA u Dobrovoljačkoj ulici.\n"Najavljeno obležavanje bilo bi ruganje žrtvama troipogodišnje opsade Sarajeva, koja je počela tog dana", smatra Behmen.\nGradonačelnik Sarajeva je istakao da je i Haški tribunal nakon višegodišnje istrage ustanovio da je kolona JNA u Dobrovoljačkoj ulici bila legitimna vojna meta i da u incidentu u toj ulici nema elemenata krivičnog dela.\nPrema njegovim rečima, održavanjem najavljene manifestacije moglo bi doći do ozbiljnog narušavanja javnog reda, odnosno sukoba ili nasilja širih razmera i zato treba zabraniti.\nOrganizatori manifestacije obeležavanja stradanja pripadnika JNA u utorak su u Sarajevu imali sastanak sa predstavnicima policije Kantona Sarajevo i Republike Srpske. U Sarajevu će prvi put ove godine 3. maja biti obeleženo stradanje pripadnika JNA u Dobrovoljačkoj ulici 1992. godine.\nPredsednica pododbora za obeležavanje ovog događaja Branka Šljivar rekla je da su obavestili MUP Kantona Sarajevo da će 3. maja, mirnom šetnjom, polaganjem cveća i paljenjem sveća, bez obraćanja učesnika, obeležiti stradanje pripadnika JNA u Dobrovoljačkoj.\nŠljivar je dodala da su predstavnici sarajevskog kantonalnog Ministarstva unutrašnjih poslova pozitivno odgovorili na zahtev Republike Srpske za obeležavanje ovog događaja.\nStradanje pripadnika JNA u Dobrovoljačkoj ulici biće obeleženo istog dana i u Miljevićevima u Istočnom Sarajevu.\nPortparol policije Kantona Sarajevo Irfan Nefić ranije je rekao da će predstavnici policije tog dana preduzeti mere iz svoje nadležnosti i da će u fizičkom, operativnom i saobraćajnom smislu obezbediti najavljeni skup.\nPredsednik Skupštine Republike Srpske Igor Radojičić je ocenio da će najavljeno obeležavanje 18. godišnjice stradanja pripadnika bivše JNA u Dobrovoljačkoj ulici, biti test tolerancije "takozvanog multietničkog Sarajeva".\nVlada Republike Srpske je 2006. godine usvojila Program obeležavanja značajnih istorijskih događaja, među kojima je i stradanje pripadnika JNA u Dobrovoljačkoj ulici u Sarajevu 3. maja.\nKolona JNA napadnuta je u Dobrovoljačkoj ulici u Sarajevu 3. maja 1992. U tom i napadu koji se dan ranije dogodio u okolini Doma JNA, prema podacima policije Istočnog Sarajeva, ubijena su 42 pripadnika JNA, 73 ranjena, a 215 vojnika i starešina je zarobljeno. Za ove događaje još niko nije sudski odgovarao.\nSrpsko pravosuđe je zbog napada na kolonu JNA raspisalo poternicu za 20 bivših zvaničnika BiH. Poternica je raspisana i za bivšim ratnim članom Predsedništva BiH Ejupom Ganićem, koji je uhapšen 1. marta ove godine u Londonu. Ganićevo izručenje iz Velike Britanije traže i Srbija i BiH.


PressReader - 24 Sata (Serbia): 2016-08-09 - Srbija će od Beer Festa zaraditi oko 5,5 miliona evra\nSrbija će od Beer Festa zaraditi oko 5,5 miliona evra\n24 Sata (Serbia) - 2016-08-09 - BEOGRAD / VODIČ - Is\nTURISTI - Procena je da se od inostranih turista desetostruko vraća svaki dinar uložen u manifestacije. Značaj festivala za turizam Beograda i Srbije je višestruk i ogleda se u direktnoj materijalnoj i nematerijalnoj koristi.\nVeć 14. godinu zaredom Beer Fest daje značajan doprinos razvoju manifestacionog turizma u Srbiji. Ove godine zbog besplatnog koncerta grupe Rudimental, ali i koncerata više od 40 sjajnih bendova s domaće i regionalne scene tokom svih pet festivalskih dana očekuje se rekordnih 20.000 turista iz sveta.\nStrani turisti u Beogradu tokom festivala borave prosečno tri dana i troše oko 90 evra dnevno, tako da su procene da će ove godine zahvaljujući Beer Festu samo kroz PDV direktno u budžet države Srbije biti uplaćeno oko 1.080.000 evra (PDV na pružanje usluga transporta, hotelijerstva, ugostiteljstva...). Kada se tome doda novac koji će biti potrošen na ove usluge, što je direktni doprinos privredi Beograda i Srbije, Belgrade Beer Fest će generisati privrednu aktivnost od ukupno 5.400.000 evra.\nNa festivalu je svake godine direktno od festivala, kao i od kompanija partnera, angažovano više od 3.000 ljudi, na poslovima logističke pripreme, promocije, ugostiteljstva... Angažovani su pretežno mladi ljudi, a mnogi od njih prvi put stiču radna i poslovna iskustva. Strategijom razvoja festivala, uvođenjem novih mesta zabave\n(Beer Garden) i samim tim povećanjem inostranih gostiju, Beer Fest planira u budućnosti da generiše još veću zaposlenost. Bez obzira na to da li će raditi na štandovima, u samoj organizaciji ili na promociji festivala, svi koju budu deo ovogodišnjeg Beer Festa, pored zarade, steći će veliko iskustvo i stvoriti mnogobrojne kontakte.\nPrema rečima prof. Georgija Genova, direktora HORES-a, 60 odsto popunjenosti hotelskog smeštaja u Beogradu generisano je manifestacijama. Posetioci Beer Festa su različitog godišta, afiniteta i želja, tako da imaju potrebe za svim vrstama hotela i hostela, od onih namenjenih omladinskom turizmu pa do onih najviših kategorija. Pored posetilaca, usluge beogradskih hotela i hostela koriste i izvođači, gosti kompanija, ljudi zaposleni u produkciji bendova... od čega hotelijeri prihoduju velike zarade.\nNa sve to, nematerijalna korist festivala je svakako u građenju imidža Srbije, koja treba da privlači sve veći broj turista.\nViše od 40 bendova nastupiće na Beer Festu od 17.\ndo 21. avgusta


Napravi buku, podrži Megu - Ozon Media\nSremska Mitrovica – Posle pobede na gostovanju u Zagrebu protiv Cibone, košarkaši Mega Leksa dočekuju ljubljansku Union Olimpiju u okviru 24. kola ABA lige. Meč je zakazan za subotu 13. februar od 19 sati u hali PSC Pinki u Sremskoj Mitrovici. Mega će protiv gostiju iz Ljubljane pokušati da dođe do pete uzastopne pobede u regionalnom takmičenju i time da izjednači prethodni rekord koji je postavila na početku ove sezone.\nPublika u Pinkiju će za ovaj meč biti dodatno “opremljena” jer je kompanija RODA pripremila iznenađenje za gledaoce. Na tribinama će biti podeljeno 500 navijačkih udaraljki pomoću kojih će gledaoci moći da podrže Megu u, nadamo se, još jednom trijumfu u nizu. Na poluvremenu utakmice će se košarkašice iz ŽKK Laćarac takmičiti u pogađanju koševa uz prepreke, a kompanija RODA će ih, pored poklon paketa, nagraditi i sa košarkaškim loptama za njihov klub.\nTakođe, još jedan lep povod za dolazak na utakmicu će biti i rođendan košarkaša Mege Nikole Jankovića, koji će u subotu napuniti 22 godine.\n„Želimo da nastavimo niz pobeda. Dolazi nam Olimpija koja je verovatno zaslužila i bolji plasman na tabeli ali su neke mečeve nesrećno izgubili. Očekuje nas težak meč i biće potrebno da ponovimo kvalitetnu odbranu kako bi pobedili goste iz Ljubljane“, izjavio je Milojević.\nMega je u prethodnom kolu pobedila Cibonu u Zagrebu sa 82:89 dok je Olimpija izgubila na svom parketu od Cedevite sa 84:91. Mega Leks je trenutno na 4. poziciji na tabeli ABA lige sa skorom 16-7 dok je Union Olimpija na deobi 8. mesta sa 9 pobeda i 14 poraza. Mega i Olimpija su se do sada sastajale 5 puta u regionalnom takmičenju a trenutni skor je 3-2 za Olimpiju. U poslednjem susretu odigranom u okviru 11. kola u Ljubljani, Mega je slavila sa 89:99.\nNikola Janković ističe da su pobede dodatno ojačale odličnu atmosferu u ekipi: „Tokom nedelje smo odlično radili na treninzima. Iako nas posle Olimpije očekuje Kup Radivoja Koraća u Nišu, uvek idemo korak po korak i koncentrišemo se na naredni meč. Pobeda protiv Olimpije bi dodatno ojačala samopouzdanje i atmosferu u ekipi”, rekao je Janković i nastavio: “Olimpija je iskusna ekipa i zgusnut raspored utakmica u Evrokupu je sigurno uticao na njih da izgube neke utakmice u ABA ligi. Iako smo svežiji i u boljoj formi, nećemo se zavarati time već je potrebno da pružimo našu prepoznatljivu agresivnu igru u odbrani i uz pametna rešenja u napadu, da produžimo naš pobednički niz”.\nNikola Janković će u subotu 13. februara napuniti 22 godine, a za poklon za rođendan je poželeo pobedu.\nKako se utakmica igra jedan dan pre “Dana zaljubljenih”, kompanija RODA i Mega Leks su pripremili iznenađenje za parove koji dođu na utakmicu. Naime, parovi koji u toku prvog poluvremena budu okačili na Tviter svoju zajedničku sliku sa poljupcem sa utakmice uz hešteg #malivelikiklub, a čija slika do završetka prvog poluvremena bude najviše puta retvitovana i fejvovana, dobiće na poklon šal i kalendar Mega Leksa kao i slatki paket od kompanije RODA. Retvitovanje će se bodovati sa 2 poena a fejvovanje sa 1 poenom.\nUtakmica Mega Leks – Union Olimpija je zakazana za subotu 13. februar od 19 sati u hali PSC Pinki u Sremskoj Mitrovici. Karte za meč su puštene u prodaju po ceni od 200 dinara za tribine i 500 dinara za VIP mesta. Utakmicu će direktno prenositi TV Arena Sport.\nRazbojnik iz Pančeva krao u Sremskoj Mitrovici


Stevanović: Epidemija se neće završiti u maju, obolele ćemo imati i tokom juna, možda i duže - Glas Zaječara\nHome Društvo Stevanović: Epidemija se neće završiti u maju, obolele ćemo imati i tokom...\n„Ovo je priča koja se neće završiti u maju i mi ćemo imati novoobolele i tokom juna, a iza toga možda i duže“, naveo je Stevanović za RTS.\n„Može se očekivati ponovni porast broja obolelih, ako se ne budu poštovale mere prevencije u zatvorenom prostoru, a nova žarišta će svakako uticati na povećanje ukupnog broja obolelih“, ukazao je Stevanović.\n„Ovo je priča koja se neće završiti u maju i mi ćemo imati novoobolele i tokom celog juna, a iza toga možda i duže“, naveo je Stevanović.\n„Ono što je najbitnije jeste da vidimo kako će sa popuštanje mera, ali i naše ponašanje odrziti na ukupan broj obolelih, to ćemo videti za pet do sedam dana“, rekao je Stevanović.\nPrethodni tekstGojković: Tužilaštvo se sakrilo u mišiju rupu umesto da se oglasi\nNaredni tekstRaspisan konkurs za upis studenata na Fakultetu za menadžment


TechDiva: Pobednici “Start Conference” takmičenja - WANNABE MAGAZINE\nTechDiva: Pobednici “Start Conference” takmičenja\nPrva “Start Conference” završena je 10. decembra na Fakultetu organizacionih nauka proglašenjem pobednika dvadesetčetvoročasovnog takmičenja u kreiranju Windows 8 aplikacija, a tokom dva dana, koliko je trajala konferencija, kroz bogat program publici u Beogradu predstavili su se brojni IT stručnjaci sa naših prostora. Učešće, kako na konferencijskom, tako i na takmičarskom delu, bilo je besplatno.\nCentralna tema konferencije je bilo upoznavanje učesnika sa najnovijim operativnim sistemom – Windows 8, ali i drugim trendovima u informatičkom društvu. Među govornicima koji su publici predstavili svoje uspešne projekte i iskustva bili su Nenad Basta – Country Manager kompanije Lenovo, koji je pokazao zašto je Lenovo prvi, ne samo u regionu, već i širom sveta, Vladimir Prelovac – čovek koji spretno multitaskuje u tri startap kompanije, ali i dalje uspeva da putuje dva meseca godišnje, tim ljudi iz Microsoft Development Centra iz Srbije, Vukašin Stojkov – koji tvrdi da je sada najbolji trenutak u istoriji za pokretanje startapa, Nenad Božidarević – student završne godine Računarskog fakulteta, koji je na slikovit način opisao put od studenta Univerziteta u Beogradu do budućeg zaposlenog u Facebooku.\nTreće mesto osvojili su Mladen Trišić, Nemanja Stančić i Petar Milovanović iz tima “Mesečari” sa aplikacijom “Genus”\nDogađaj je imao i takmičarski deo, gde se osam timova od po tri člana tokom 24 sata nadmetalo u kreiranju Windows 8 aplikacije na temu rešavanja problema iz okruženja. Tokom noći između 8. i 9. decembra, raspoređeni u osam različitih sala na Fakultetu organizacionih nauka, timovi su proveli dan i noć kreirajući pobedničku aplikaciju, uz mentorstvo stručnjaka iz Microsofta.\nDrugo mesto pripalo je timu “Tanja Vetrović Panković” u sastavu Dušana Zdravkovića, Nenada Božidarevića i Nikole Stojiljkovića\nUčesnici su zatim prezentovali svoja rešenja stručnom žiriju od pet članova, kada je jednoglasno odlučeno da je prvo mesto zaslužio tim “ERROR 2D KNEE” koji čine Boris Perović, Vladimir Dimić i Vlado Pajić, sa pobedničkom aplikacijom “Good Times”, koja rešava dilemu gde izaći. Drugo mesto pripalo je timu “Tanja Vetrović Panković” u sastavu Dušana Zdravkovića, Nenada Božidarevića i Nikole Stojiljkovića koji su se kroz svoju aplikaciju okrenuli problemu nezaposlenosti, dok su treće mesto osvojili Mladen Trišić, Nemanja Stančić i Petar Milovanović iz tima “Mesečari” sa aplikacijom “Genus” koja za predmet ima donaciju krvi. Članovi pobedničkog tima dobili su Windows 8 tablete kompanije Lenovo, dok su drugoplasirani i trećeplasirani timovi dobili Windows 8 Full Pro, odnosno Windows 8 Pro licence.\nPrvo mesto je zaslužio tim “ERROR 2D KNEE koji čine Boris Perović, Vladimir Dimić i Vlado Pajić, sa pobedničkom aplikacijom “Good Times”\nUčesnici konferencije su na jednom mestu videli primere uspešnih projekata koji će ih, nadamo se, inspirisati da se sledeće godine nađu na mestu predavača, dok je Windows-ova prodavnica aplikacija dobila osam novih aplikacija iz Srbije zahvaljujući izvanrednim mladim takmičarima.\n“Start Conference” je organizovalo udruženje studenata informatike FONIS, pod pokroviteljstvom kompanije Lenovo, Ministarstva spoljne i unutrašnje trgovine i telekomunikacija, predstavništva Microsofta u Srbiji, Mobilne telefonije Srbije i Fakulteta organizacionih nauka.


Cleaning of Sava lake – MISP\nCleaning of Sava lake\n2 June 2012, Belgrade – Na Adi Ciganliji je danas održano peto za redom podvodno čišćenje Savskog jezera,\nU samoj akciji podvodnog čišćenja Savskog jezera učestvovalo je 100 ronilaca iz MUP-a Srbije, SOPAS-a i Specijalnih brigada Vojske Srbije. Petu godinu za redom, Komisija za sport i životnu sredinu Predsedništva Olimpijskog komiteta Srbije organizovala je podvodno čišćenje Savskog jezera.\nAkcija je realizovana u saradnji Olimpijskog komiteta Srbije, Ministarstva za životnu sredinu, rudarstvo i prostorno planiranje, Saveza ronilaca Srbije (SOPAS) i Ronilačkog Kluba ”Calypso”, MUP-a Srbije (ronilačke jedinice), Vojske Republike Srbije, Gradskog Sekretarijata za zaštitu životne sredine i prostorno planiranje i Ekološkog centra “Vratimo lepotu rekama”.\nOsnovna ideja ove akcije je da se podigne svest društva o potrebi zaštite životne sredine, a kako je to jedna od olimpijskih vrednosti, Olimpijski komitet Srbije je i ove godine organizovao akciju u cilju edukacije stanovništva, posebno onih najmlađih.\nU samoj akciji podvodnog čišćenja Savskog jezera učestovalo je 80 ronilaca iz MUP-a Srbije, SOPAS-a i Specijalnih brigada Vojske Srbije. Pre početka akcije, prisutnima su se obratili predsednik OKS Vlade Divac, Vensan Dežer, šef delegacije EU u Srbiji i Zoran Gajić, direktor JP „Ada Ciganlija“.\nPredsednik OKS Vlade Divac izjavio je: „Obzirom na to da je očuvanje životne sredine jedna od osnovnih olimpijskih vrednosti, OKS sa zadovoljstvom svake godine učestvuje u ovoj akciji. Želimo da ukažemo na to, koliko je važno da čuvamo sredinu u kojoj živimo, i da je ostavimo što lepšu za buduće generacije. Posebno mi je drago što ove godine učestvuju i ovi najmlađi, jer bi trebalo od malih nogu da nauče koje su to prave životne vrednosti.”\n„Hvala svima što ste došli u ovako velikom broju, posebno roniocima koji su stigli iz svih delova Srbije. Mnogo nam znači što podržavate ovu akciju i nadam se da ćemo ove godine izvaditi manje smeća nego prethodne,“ rekla je Božana Ostojić, Predsednica Komisije za sport i životnu sredinu OKS, idejni tvorac ove akcije.\nPre nego što se i sam priključio roniocima u podvodnom čišćenju jezera Vensan Dežer, šef Delegacije evropske komisije u Srbiji izrazio je zadovoljstvo što je današnja akcija postala tradicionalna i dodao da se čišćenje održava u sklopu evropske zelene nedelje čiji je slogan „Svaka kap je bitna“: „Velika mi je čast što sam već treću godinu na Adi sa Olimpijskim komitetom i roniocima. Ove nedelje obležavamo Evropsku zelenu nedelju, nedelju zaštite životne sredine, pod sloganom „Svaka kap je bitna“. To nas podseća da smo ovde u Srbiji blagosloveni čistom vodom. Moramo da pokažemo da tu vodu zaslužujemo i da svako od nas uradi nešto da očuva vodu za buduće generacije.“\n“Ada Ciganlija je u potpunosti ispunila zahteve Međunarodnih institucija kada je u pitanju zaštita životne sredine, dobijanjem Plave zastavice za kvalitet plaže. Podvodno čišćenje Savskog jezera je akcija koja se tradicionalno održava već petu godinu za redom i u velikoj meri pomaže održavanju kvaliteta vode koji smo kroz redovne akcije i uz pomoć mehanizacije koju posedujemo podigli na najviši nivo.“ izjavio je direktor JP „Ada Ciganlija“, Zoran Gajić.\nDeca su imala priliku da učestvuju na EU i EKO poligonu gde su se kroz radionice upoznali sa Olimpijskim vrednostima, među kojima je i zaštita životne sredine, kao i evropskim vrednostima.\nKao dobitnik prestižnog međunarodnog priznanja, „Plava zastava“, za kvalitet vode, Ada Ciganlija je idealno mesto za održavanje ovakve manifestacije.\nObeležje „Plava zastava” dobijaju plaže i marine koje ispunjavaju stroge kriterijume i gde se poštuju međunarodni standardi, a odnose se na kvalitet vode koji mora da bude u skladu sa direktivama Evropske unije.


Kako je saopšteno iz ove misije cilj tromesečne kampanje, koja obuhvata TV i radio spotove, postere i flajere, jeste da poveća informisanost stanovništva o suštinskim pravima kako što su: pravo na advokata, besplatnu pravnu pomoć, zastupnika žrtava, upotrebu jezika i pristup informacijama.\n„Anketa koju je sprovela Misija pokazuje da je samo 15 odsto ljudi na Kosovu dobro informisano o svojim pravima koja su zakonski garantovana“, rekao je šef sektora za pravo i pravosuđe pri Misiji OEBS-a na Kosovu Ralf Bunče.\nOn je dodao da prema podacima, 69 odsto ispitanika uopšte nije obavešteno o dostupnim pravnim uslugama.\n“Takođe, naše nadgledanje sudova pokazuje da je okvirno samo 30 odsto žena i pripadnika nealbanskih zajednica zastupao advokat na sudu. Pored toga, osobe koje ne govore albanski jezik suočavaju se sa različitim jezičkim barijerama tokom svojih slučajeva na sudu i mi se nadamo da će ova kampanja pomoći da se to promeni“, kazao je Bunče.\n04.06.2020 “Ponižavajuća poruka nove Vlade” (302)\n03.06.2020 Zahvalnica za doprinos u borbi protiv Kovida 19 (297)


MIROTIĆ PODIŽE HOTEL NA STAROJ PLANINI: Proslavljeni košarkaški as Barselone u Pirotu predstavio svoj veliki projekat | Novosti.RS\nFoto privatna arhiva/AP\nNikola Mirotić, proslavljeni košarkaš Barselone (pre toga je sa Čikago Bulsima briljirao u NBA ligi) i reprezentativac Španije, u Pirotu je predstavio svoj projekat razvoja dela Stare planine, gde se nalazi nekadašnji hotel "Stara" na Planinarskom domu, koji je kupio pre dve godine.\nZa mnoge je iznenađenje da Mirotić, rođen u Crnoj Gori, ulaže u turizam i stočarstvo u ovom, kako je rečeno na prezentaciji, nepravedno zapostavljenom delu planine. Da li je, možda, na njegovu odluku uticao njegov trener, Piroćanac Svetislav Kari Pešić, najmanje je važno, tek na mestu hotela koji je bio u vlasništvu "Tigar" AD, porodična firma Nine i Nikole Mirotića gradiće hotel sa 4 zvezdice, kapaciteta 66 soba i 4 apartmana. Projekat hotela, kažu Mirotići, biće inspirisan šarama pirotskog ćilima, koji je 2012. godine uvršten na Uneskovu listu nematerijalnih kulturnih dobara Republike Srbije.\nNeposredno uz zdanje hotela, na sadašnjem igralištu u šumi gde je jugoslovenska košarkaška reprezentacija 1990. bila na pripremama nakon kojih je osvojila Svetsko prvenstvo u Buenos Ajresu, porodična kompanija Mirotića gradiće sportsku dvoranu.\n- Planirano je, pored ostalog, da se organizuju kampovi za decu, pripreme profesionalnih sportskih ekipa, seminari, konferencije, što će sve doprineti turističkom pozicioniranju Pirota i Stare planine - rečeno je na predstavljanju Mirotićevog projekta.\nGradonačelnik Pirota Vladan Vasić je rekao da imponuje činjenica da je svetsko košarkaško ime Nikola Mirotić i jedna porodica iz Crne Gore došla da ulaže milione evra u poslove na Staroj planini od kojih će koristi imati ceo kraj.\nOd izgradnje luksuznog objekta imaće koristi i farma ovaca "Eva" (nekadašnje Bele vode), koja će snabdevati Mirotićev hotel. Marija Velimirović kaže da će se stado na farmi stalno uvećavati, na proleće će biti 1.000 ovaca, umesto sadašnjih 700.\nhotel Nikola Mirotić košarkaški as gradi hotel


Predsjedavajući Presjedništva BiH Milorad Dodik izjavio je da očekuje da će naredne sedmice u Briselu čuti od evropskih zvaničnika kakve su šanse BiH da u ovoj godini dobije status kandidata za članstvo u EU.\nOn je izrazio žaljenje što čelnim ljudima EU neće moći da prezentuje "dobra dešavanja u BiH".\n"Malo šta nosimo u Brisel. Nismo odgovorili na sva pitanja iz Upitnika i to je nešto što je loše. Nismo formirali vlast na nivou BiH, Reformska agenda nije do kraja sprovedena, a imamo zastoj sa Međunarodnim monetarnim fondom i sa realizacijom Pisma namjere", rekao je Dodik za Televiziju "Al džazira Balkan".\n"Vjerujem da smo sposobni da odvojimo evropski od atlantskog puta. Republika Srpska ima jasan stav što se tiče evropskih integracija - ona ih želi. Pozdravili smo formiranje mehanizma koordinacije koji je ranije donesen i usvojen, a u okviru njega možemo da dođemo do rješenja kao što se pokazalo u nekim ranijim periodima", rekao je Dodik.\n"Moja politika, a vjerujem i ostala dva člana Predsjedništva BiH, jeste da se postigne što veći stepen regionalne saradnje. To smo i učinili na jednoj od prvih sjednica kojih je do sada bilo četiri. Pozvali smo sve predsjednike država iz regiona u posjetu BiH, a što se tiče evropskog puta, usvojili smo i jednu izjavu, čime smo jasno označili da novi sastav Predsjedništva želi da radi na onome što jesu evropske integracije", rekao je Dodik.


e-novine.com - Bez gostujućih navijača\n12.07.2011 - 15:34\nIstog trenutka kada je u Nionu saopšteno da će se u drugom kolu kvalifikacija za Ligu šampiona sastati beogradski Partizan i Škendija iz Tetova sam fudbal je pao u drugi plan. Zatrovanu javnost i srpske medije koji uporno guslaju svoj najnoviji pokosovski ciklus zabrinula je činjenica da publiku i većinu igrača makedonskog šampiona čine Albanci iz susedne države. U želji da deluje preventivno, UEFA je oba meča proglasila utakmicama visokog rizika i tako dozvolila klubovima da, na svaki mogući način otežaju dolazak gostujućim navijačima. Prvi meč zakazan je za sredu 13. jula u Beogradu, dok se revanš igra šest dana kasnije na stadionu „Filip II“ u Skoplju.\nDecenije intenzivne nacionalističke propagande učinile su nemogućim gostovanje organizovane navijačke grupe Albanaca iz Makedonije u prestonici Republike Srbije. Istog dana kada je u Nionu saopšteno da će se klubovi iz Tetova i Beograda sastati u drugom kolu kvalifikacija za Ligu šampiona u prvi plan je izbila priča o mogućem obračunu omladine stasale na etici mržnje i nacionalističkim budalaštinama. Kao da na tribinama srpskih stadiona ne postoje razni „četnici“, „zborovi“ i „garde“ licemerni beogradski mediji apostrofirali su da navijači Škendije sebe zovu „Balisti“. Iz uvek budne beogradske policije saopštili su da će biti uhapšen svako ko, na stadionu u Humskoj pokuša da istakne zastavu Republike Kosovo.\nPoučeni isustvom od pre četiri godine kada je, zbog navijačkih incidenata u Mostaru Partizan kažnjen jednogodišnjom suspenzijom iz evropskih takmičenja ljudi iz uprave srpskog šampiona održali su sastanak kome su, pored generalnog sekretara i komesara za bezbednost Škendije prisustvovali i Zoran Laković iz Fudbalskog saveza Srbije, te predstavnici beogradske i skopske policije. Nakon duge rasprave dogovoreno je da će se, u cilju sprečavanja sukoba na stadionima i oko njih navijačkim grupama „predložiti“ da ne idu na gostovanja.\n„Zaista ne znam zašto je UEFA insistirala da se igra bez gostujućih navijača. Predstavnici UEFA koji su zaduženi za bezbednost nisu želeli ni da čuju da ima naših navijača u Beogradu, kao što ima i Partizanovih u Skoplju. Logično da Beograđani, koji imaju dve opomene pred isključenje iz Evrope, nemaju ništa protiv te odluke. Samo smo mi iz Škendije glasali „za", ali posle nekoliko sati ubeđivanja nismo uspeli da se izborimo. Trebalo je da se gleda sport, fudbal, a ne politika. I srpska policija bila je protiv“ rekao je nakon sastanka Bećir Šaćiri, generalni sekretar makedonskog šampiona.“\nIako je najavljeno da bi u Beograd, u sopstvenoj režiji ipak mogla da doći grupa od oko 300 pristalica Škendije u Humskoj kažu da navijača crveno-crnih neće biti na tribinama stadiona Partizana. „Navijači gostujućeg tima ne mogu da uđu na stadion ni u sopstvenoj režiji. Gostujuća severna tribina neće biti otvorena, a ne znam način na koji bi navijači Škendije kupili ulaznice jer smo tačno precizirali proceduru prodaje“ rekao je generalni sekretar crno-belih, Darko Grubor uz podsećanje da ulaznice mogu da se kupe samo uz važeća lična dokumenta. „Policije Makedonije i Srbije postigle su dogovor oko nedolaska navijača i oni sigurno znaju na koji način će zaustaviti one koji reše da dođu u sopstvenom aranžmanu“.\nNakon svih dogovora veća je opasnost da bi do nereda moglo doći na revanšu u Skoplju nego u prestonici Srbije, jer poznato je da Beograđani u Makedoniji imaju veliki broj svojih pristalica koji će svakako popuniti deo tribina stadiona „Filip II“. Uz makedonske partizanovce, potencijalno „zapaljivu“ masu na revanšu činili bi i lokalni navijači Vardara, a činjenica da pristalicama solunskog PAOK-a (u bratskim odnosima sa „Grobarima“) Skoplje nije daleko ne donosi mir policiji u susednoj državi. Prva utakmica igra se u sredu 13. jula u Beogradu, dok je revanš šest dana kasnije u Skoplju jer „Gradski stadion“ u Tetovu ne ispunjava standarde UEFA za odigravanje međunarodnih susreta.


Za Kremlj je Berlin "pod kontrolom SAD" - Svet - Dnevni list Danas\nPočetna » Svet » Za Kremlj je Berlin „pod kontrolom SAD“\nNemačko-ruski odnosi i slučaj Alekseja Navaljnog\nNemačko-ruski odnosi nalaze se na najnižem nivou od kraja hladnog rata, ocenjuju ruski analitičari.\n1Piše: Dragan Bisenić 20. januara 2021. 15.00 Izmenjeno: 15.01\nGodina 2020. počela je prijateljskim i konstruktivnim sastankom Vladimira Putina i Angele Merkel, a završila se konfrontacijom koja je strana za poslehladnoratovske odnose ove dve zemlje.\nČak i kada nisu bili idealni, nemačko-ruska formula bila je unikatna – mogli su istovremeno da koegzistiraju „dobri“ i „loši“ odnosi, pod uslovom da se ove dve stvari ne mešaju i da se drže u odvojenim „dosijeima“.\nOvoga puta, stvari su se dramatično izmenile 2. septembra prošle godine kada je nemačka kancelarka Angela Merkel na pres konferenciji saopštila da je ruski opozicionar Aleksej Navaljni „van svake sumnje“ otrovan nervnim gasom iz grupe novičok, što su utvrdili nemački vojni medicinski stručnjaci.\nOd tada, pa naredna tri meseca, nemačko-ruski odnosi trpeli su na svakom polju, od bilateralnih pitanja, pa do zajedničkog delovanja u rešavanju regionalnih problema, poput „Nordijske grupe“ u Ukrajini.\nDirektor moskovskog Karnegi centra Dmitrij Trenjin napisao je da je to bila „tačka preokreta“, kada je Nemačka, umesto da bude i dalje sagovornik koji približava i objašnjava ruske pozicije u Evropi, postala jedna od „evropskih država“.\nEvropska unija je povodom slučaja Navaljni uvela sankcije ruskim zvaničnicima na šta je Moskva odgovorila 22. decembra recipročnim merama prema nemačkim, ali ne objavljujući njihova imena, nego saopštavajući da će saznati da su na listi kada se pojave na ruskoj graničnoj kontroli.\nNemačko Ministarstvo spoljnih poslova je saopštilo da „nemačka vlada veruje da su mere neopravdane“, dodajući da „ovaj incident nije bilateralna, nego je međunarodna stvar zbog kršenja međunarodnog prava o upotrebi hemijskog nervnog sredstva“.\nUpravo u ovim rečima nalazi se objašnjenje za mogućnu upotrebu slučaja Navaljni protiv Moskve na mnogo širem planu, gde bi Rusija bila optužena u UN ili pred drugim telima za vojno širenje i upotrebu hemijskih otrova, odnosno da Rusija praktično vodi rat ovim sredstvima, što bi otvorilo vrata za mnogo drastičnije sankcije i druge mere protiv Rusije na globalnom planu, upravo nakon smene Trampove i dolaska Bajdenove administracije u Belu kuću.\nKremlj je saopštio da Berlin nije obavestio Moskvu o svojim nalazima, a rusko Ministarstvo spoljnih poslova naglasilo je da Rusija čeka odgovor Nemačke na zvanični zahtev o ovoj situaciji.\nZvanična predstavnica Ministarstva spoljnih poslova Ruske Federacije Marija Zaharova primetila je da je Rusija za mesec dana poslala Nemačkoj tri zahteva za pravnu pomoć u vezi sa situacijom sa Navaljnim, nije stigao nikakav odgovor.\nTaj odgovor stigao je dan pre nego što je Navaljni sleteo u Moskvu.\nNa dan hospitalizacije Navaljnog, tužilaštvo i policija počeli su svoje provere.\nPres-sekretar ruskog predsednika Dmitrij Peskov primetio je da su u toku istražne radnje u vezi sa situacijom sa Navaljnim, a ukoliko se potvrdi prisustvo otrovne materije, istraga će biti i zvanično otvorena.\nPrema njegovim rečima, Rusija je spremna da sarađuje sa Evropom u situaciji sa Navaljnim, ali su joj potrebne informacije iz Pariza i Berlina.\nKada je pre tri dana Navaljni sleteo u Moskvu i odmah posle toga pritvoren, što je već unapred bilo saopšteno, usledile su oštre nemačke reakcije.\nNemački ministar spoljnih poslova Hajko Mas je zatražio hitno puštanje Navaljnog.\nPodsetio je da se prema ruskom ustavu i međunarodnom pravu u zemlji moraju primeniti principi vladavine zakona i zaštita građanskih prava.\n„Naravno, ovi principi bi trebalo da budu primenljivi na Alekseja Navaljnog. Trebalo bi ga odmah pustiti“, rekao je Mas.\nSvi su bili zatečeni kada je počela, za rusko-nemačke prilike, razmena oštrih reči. Počeo je Hajko Mas, koji je nagovestio posledice za projekat gasovoda Severni tok 2 koji se gradi od Rusije do Nemačke.\n„Svakako se nadam da nas Rusi neće primorati da promenimo stav o Severnom toku 2“, rekao je Mas u septembru za Bild.\nMnogi su se u Moskvi pitali šta dugoročni projekat od više milijardi evra čini povezanim sa sudbinom jednog ruskog opozicionog političara?\nZašto Nemačka eskalira situaciju i žrtvuje sopstvene interese u tom procesu?\nOdgovor koji je Moskva donela može se videti u nastupima ministra spoljnih poslova Sergeja Lavrova.\nRetko je u evropskoj politici da ministri spoljnih poslova govore o drugim ministrima spoljnih poslova onako kako je Lavrov nedavno govorio o Masovom nastupu u Komitetu ministara Evropskog saveta, telu EU koje predstavlja lidere država članica.\nLavrov je rekao da je Masov nastup bio „neprihvatljiv tonom, grub i nediplomatski“.\nLavrov je objasnio svoje viđenje uloge Nemačke u svetu na godišnjem sastanku Ruskog saveta za međunarodne odnose 8. decembra.\n„EU je odustala od svoje tvrdnje da želi da postane jedan pol u multipolarnom svetskom poretku“, rekao je ruski ministar. „Potpuno je orijentisana na stav SAD.“\nDrugim rečima: Nemačka se potčinjava Sjedinjenim Državama.\nU očima Moskve to pokazuje slučaj Navaljni i posebno, pretnja Severnom toku 2. jer upravo Vašington želi da zaustavi ovaj gasovod.\nTo je pre nekoliko dana učinio i Bajdenov savetnik Nikolas Berns kada je zatražio od Nemačke da prekine izgradnju gasovoda i zapretio novim sankcijama, o čemu se raspravljalo u nemačkom Budenstagu.\n„Kremlj će“, napisao je Trenjin, „od sada posmatrati Nemačku kao državu pod kontrolom Sjedinjenih Država“.\nMoskva još vaga kako će se postaviti prema nemačkim stavovima, ali svakako neće ostati pasivna.\nTako može da se objasni neobičan sastanak na kojem je Lavrov razgovarao 8. decembra sa predstavnicima desničarske populističke stranke Alternativa za Nemačku (AfD), neposredno nakon govora o stanju u svetu u Ruskom savetu za međunarodne odnose.\nLavrov je proveo skoro tri sata sa Tinom Krupalom, kopredsednikom AfD-a. Izgledi za dalju budućnost potpuno su neizvesni.\n„U toku je promena generacija unutar političke elite u Nemačkoj, a u prvi plan izlaze političari koji više ne veruju da Nemačka duguje Rusiji. Za njih su svetski rat, pa čak i ponovno ujedinjenje, daleka istorija“, kaže direktor ruskog Saveta za međunarodne odnose Andrej Kortunov.\nUpravo izabrani vođa nemačke vladajuće partije CDU Armin Lašet suočiće se sa teškim nasleđem na području na kom se smatralo da će imati najjače adute.\nDragan Bisenić, Nemačka, Rusija, SAD, Sjedinjene Američke Države\nstvarno bezveze kaže:\nNemci jesu zavisni od SAD i vrlo rezervisani prema vojnoj nezavisnosti EU. Ali nece biti da grade Severni tok 2 sa Putinom uz odobrenje SAD….


Digital Day 2019 - Saga - New Frontier Group\nDigital Day 2019 - Da li verujete veštačkoj inteligenciji?\nOd svog osnivanja 2011. godine, Digital Day je rastao u smeru najvažnijeg digitalnog i interaktivnog događaja u regionu. Ovaj jedinstveni događaj je edukativne prirode, i donosi nam najrelevantnije govornike sa veoma zrelih tržišta koji dele svoje znanje, iskustvo i najbolje prakse iz digitalne advertajzing industrije. Saga je prvi put uzela učešće na ovom događaju u vidu partnerstva i sponzorisanja panela: „How Do you trust AI?“, koji je moderirao naš CEO, Nebojša Bjelotomić.\nDigital Day 2019 postavio je krucijalno pitanje današnjice – Da li verujete? (How Do You Trust?)\nNebojša se nadovezao na ovo pitanje, i time je otvorio panel: Da li verujemo veštačkoj inteligenciji?\nIskreno, ne, ne verujemo, jer smo kondicionirani da je se plašimo, tačnije uplašeni smo da će nas veštačka inteligencija zameniti. Zapravo, veštačka inteligencija je jako bitna i može samo da nam pomogne. Kada razmišljamo o veštačkoj inteligenciji, moramo da se dotaknemo par definicija. Svi prvo pomisle na HAL 9000, T800, ili nekog drugog robota iz filmova i serija, i to je nešto što se naziva opštom veštačkom inteligencijom. Mi smo decenijama daleko od nje. Ono što je napredovalo poslednjih par godina, je partikularna veštačka inteligencija, kao što je proces prepoznavanje lica. Tačnije, partikularna veštačka inteligencija je kada iz velike količine podataka možemo da kreiramo automatizaciju procesa, kao što je prepoznavanje jezika, gde „mašine“ mogu da pričaju sa korisnicima i da stvore „human like“ konverzaciju.\nBorislav Miljanović, Managing direktor Represent Communications agencije, je pričao iz ugla investitora u AI proizvod – softver koji može automatizovano da prati 300 portala, razne forume, medije, TV kanale i pravi izveštaje. Borislav smatra da je najveći problem našeg tržišta zatvorenost prema veštačkoj inteligenciji, ali da se ipak tržište menja u boljem smeru. Vladimir Aranđelović, Executive Director iz Digital Communications Institute-a, je pričao o primeni veštačke inteligencije u advertajzingu koja je sve opšte prisutna u marketingu i nosi veći deo tržišta. Kanali koje svakodnevno koristimo, kao što su Facebook ili Google, odavno koriste veštačku inteligenciju. Podatke o korisnicima skupljaju sistemi koji u osnovi imaju veštačku inteligenciju, tako da većina ljudi nije ni svesna da svakodnevno koriste sisteme i platforme koji koriste ovu naprednu tehnologiju. Velimir Stanojević, Head of Digital Banking Department u Sberbank Srbija, naveo je da servisne operacije u bankama, kao što je kontakt centar, su prvi korak gde veštačka inteligencija može da pomogne biznisu. Drugi korak kod banaka je da se nađe pravi put kako veštačka inteligencija može da poveća profit i postane novi kanal prodaje. U bankarstvu će se to desiti sa otvaranjem API-ja, gde će se uz pomoć svih podataka promeniti „risk modeli“ i način kako reaguju banke. Banke neće više biti reaktivne, veće uz analizu podataka moći će da daju pravu ponudu za korisnika, u pravo vreme.\nNebojša je naveo da veštačka inteligencija treba da nam otvori nova polja koja sada ne sagledavamo. Korisnik želi da ima dobu cenu i dobar kvalitet, i veštačka inteligencija upravo radi u oba ova smera. Smanjuje se cena, jer manji broj ljudi radi na operacijama, a istovremeno se povećava „reach“ našeg rešenja.\nChatbotovi, tačnije virtualni asistenti, kao što je na našem tržištu REA, su bila sledeća tema panela, tačnije koliko je region spreman da komunicira sa virtualnim asistentima. Opšti zaključak je da region polako prihvata ovaj način komunikacije i da ne kasnimo puno u odnosu na ostatak sveta, ali da je potrebno da edukujemo tržište.\nVeštačka inteligencija, nije bauk, nešto što nas već okružuje i ako se kompanije udube u nju, može postati poslovna prilika. Ako kompanije to ne prepoznaju, korisnici će ih naterati da se posvete veštačkoj inteligenciji.


Vučić priredio večeru za Radeva\nPredsednik Srbije Aleksandar Vučić priredio je večeru za svog bugarskog kolegu Rumena Radeva koji boravi u dvodnevnoj poseti Srbiji.\nVečera je priređena u Domu garde uz zvuke orkestra "Stanislav Binički", u krugu najbližih saradnika i ministara Vlade Srbije.\nPredsednici Srbije i Bugarske su i ovom prilikom istakli prijateljske odnose dve zemlje. Predsednik Vučić je zahvalio Radevu na poseti i izrazio očekivanje da će veoma brzo ponovo doći u Srbiju.\n- Smatramo Bugarsku i bugarski narod iskrenim prijateljima naše zemlje - rekao je Vučić.\nPredsednici Srbije i Bugarske, Aleksandar Vučić i Rumen Radev razmenili su poklone\nIstakao je da će poseta Radeva uticati na unapređenje odnosa dve zemlje i to ne samo zemalja, već i na odnos naših naroda, "koji smatramo najvažnijim", jer je kontakt između ljudi, uključujući i kontakte poslovnih ljudi i političara, uvek bitan. Izrazio je nadu da će u budućnosti biti rešeni neki problemi iz prošlosti i ocenio da je to na dobrom putu.\n- Možete reći bugarskom narodu u Srbiji da će dobiti našu podršku - rekao je Vučić i dodao da će sve biti učinjeno kako bi se odnosi unapredili na raznim poljima.\nRadev je od Vučića dobio pilotsku jaknu i kacigu jer ima čin generala\nBugarski predsednik je zahvalio na gostoprimstvu i takođe ukazao na prijateljske odnose sa Srbijom.\n- Možete da računate na našu podšku za Evropu i evropsku budućnost - poručio je Radev i naveo da vidi veliku želju Srbije da tamo stigne, ali i da u EU uđe dostojanstveno, da, kako je rekao, imate glas i identitet.\nSrbiji istaknuto mesto na bugarskoj agendi proširenja\nGojković i Radev: Zajednička budućnost Srbije i Bugarske\nOn je naglasio da će Bugarska učiniti koliko može i pomoći Srbiji da postane naredni član EU. Osvrćući se na današnje razgovore rekao je da se govorilo o budućnosti i zajedničkoj saradnji kao i da je impresioniran strateškim idejama za razvoj Beograda i da to nadmašuje njegova očekivanja.\nZahvalio je i na tome što će biti preduzeti koraci za unapređenje položaja bugarske manjine i izrazio nadu da će ti ljudi biti živa veza između naših vlada i naših naroda.\nVEČERA U DOMU GARDE Vučić i Van der Belen: Srbija i Austrija primer prijatelja koji slave mir\n(UŽIVO) POSETA FRANCUSKOG PREDSEDNIKA SRBIJI Vučić: Sinoć sam sa Makronom razgovarao VIŠE OD PET SATI\nPredsednik Francuske Emanuel Makron nastavlja danas posetu Srbiji, razgovorom sa studentima iz Regionalne kancelarije za saradnju mladih (RYCO) na Kalemegdanu.\nFrancuski predsednik Emanuel Makron, koji danas završava dvodnevnu posetu Srbiji, u Beograd je doneo važne poruke kojima će naša zemlja ozbiljno morati da se pozabavi u narednom periodu.\nDIJALOG BEOGRADA I PRIŠTINE, "NEJASNI" SPORAZUMI Ovo je "Juronjuz" video kao najvažnije stvari tokom Makronove posete Srbiji\nTelevizijska mreža "Juronjuz" u izveštaju iz Beograda o porukama francuskog predsednika Emanuela Makrona Srbiji u prvi plan ističe njegovo obećanje da će ponovo pokrenuti razgovore o normalizaciji odnosa između Beograda i Prištine.\n"RESETOVANJE ODNOSA" Zečević: Makron želi da pokaže da je Francuskoj stalo do Srbije, i da želi da ispravi GREŠKE IZ PROŠLOSTI\nPoseta francuskog predsednika Emanuela Makrona Beogradu pokazala je veliki napor sa francuske strane i želju Makrona da se maksimalno posveti resetovanju odnosa Beograda i Pariza, ocenjuje Slobodan Zečević iz Insitituta za Evropske studije.\nDačić: Poseta Makrona sa vrlo jasnim porukama\nPoseta francuskog predsednika Emanuela Makrona Srbiji je bila izvanredna i, posle dužeg vremena, jedna poseta sa vrlo jasnim porukama, ocenio je ministar spoljnih poslova Iviča Dačić.\nEKSPLOZIJA U KAFIĆU Bomba bila postavljena između bašte i lokala, nema povređenih